title: Reisitaskuhousut

text: Reisitaskuhousut toimivat työ tai vapaa-ajan housuina. Reisitaskuhousut vapauttavat kädet siihen oikeaan toimintaan kun ei tarvitse ihmetellä mihin kaikki tavarat laittaisi, malleissamme voi olla myös vetoketjulla suljettavat reisitaskut. Housuissa sattaa olla myös vyötärön- ja nilkankiristysnyörit mukana sekä erilaisia yksityiskohtia joilla parannetaan käytettävyyttä.


title: Reisitaskuhousut

text: Reisitaskuhousut (eng. Cargo pants, cargo trousers, combat trousers, combat pants) olivat ensinnä armeijan käyttöön. Taistelukäytössä ne nähtiin ensin brittijoukoilla 1938 ja USA sotilailla 40-luvun puolessa välissä toisessa mailmansodassa. Isot taskut kuvastivat sanaa cargo ts. kuljettaa mukana. Konsepti kopioitiin myös laskuvarjojoukoille, kun tarvittiin lisää kantamuksia ja ammuksia matkaan.


title: Juuso Mörsky

text: Juuso Mörsky (s. 16. toukokuuta 1989 Lapua) on suomalainen jääkiekkoilija, joka pelaa Mestis-joukkue KeuPa HT:ssä. Hän on pelipaikaltaan keskushyökkääjä, mutta osaa pelata myös laidassa.


title: Juuso Mörsky

text: Mörsky on Lapuan Virkiän kasvatti. Hän siirtyi juniorina sittemmin S-Kiekkoon. Hän oli kaudella 2004–2005 seuran C-nuorten SM-sarjajoukkueen paras pistemies ja maalintekijä tehoilla 17+8=25. Kaudeksi 2005–2006 Mörsky siirtyi JYPin B-nuoriin. Hän voitti seuraavan kauden 2006–2007 päätteeksi B-nuorten Suomenmestaruuden. Kauden 2007–2008 päätteeksi Mörsky voitti A-nuorten SM-pronssia. Kaudella 2008–2009 hän oli JYPin A-nuorten paras pistemies ja maalintekijä 10+28=38, kuten myös kaudella 2009–2010 tehoilla 13+34=47, joilla Mörsky sijoittui koko A-nuorten SM-liigan pistepörssissä seitsemänneksi. Hän debytoi kauden aikana myös miesten peleissä pelattuaan yhden Mestis-ottelun D Teamissa.


title: Juuso Mörsky

text: Kaudeksi 2010–2011 Mörsky siirtyi vuoden mittaisella sopimuksella Mestis-joukkue Vaasan Sportiin. Hänen tulokaskautensa toi 20 runkosarjaottelussa tehot 1+1=2. Mörsky voitti kauden päätteeksi Mestiksen mestaruuden. Sport eteni liigakarsintoihin, joissa Mörsky teki kolmessa pelaamassaan ottelussa yhden maalin. Joukkue jäi kuitenkin ilman sarjanousua Pelicansin voitettua ottelusarjan voitoin 4–0. Ensimmäisellä täydellä Mestis-kaudellaan 2011–2012 Mörsky teki 37 runkosarjaottelussa tehot 9+5=14 ja 11 playoff-ottelussa tehot 1+8=9. Hän voitti koko Mestiksen pudotuspelien syöttöpörssin. Mörsky voitti kauden päätteeksi Mestiksen mestaruuden. Sport eteni liigakarsintoihin, jossa hän jäi viidessä ottelussa ilman tehopisteitä. Joukkue jäi ilman sarjanousua Tampereen Ilveksen voitettua ottelusarjan voitoin 4–1. Kaudella 2012–2013 Mörsky oli Mestiksen runkosarjassa Sportin kolmanneksi paras maalintekijä 11 osumallaan. Tehopisteitä kertyi kaikkiaan 24. Hän edusti Sportia kauden aikana myös Continental Cupissa.


title: Juuso Mörsky

text: Syyskuussa 2013 Mörsky siirtyi toistaiseksi voimassa olevalla sopimuksella Suomi-sarjajoukkue KeuPa HT:hen oltuaan ilman sopimusta alkukauden 2013–2014. Hän jatkoi joukkueessa loppukauden ja oli KeuPan kolmanneksi paras pistemies tehoilla 16+27=43. Mörsky jakoi kahdeksalla syöttöpisteellään koko Suomi-sarjan pudotuspelien syöttöpörssin voiton joukkuetovereidensa Janne Kumpulaisen, Pyryn Jaakko Kerisalmen ja Hermeksen Topi Anttilan kanssa. Hän voitti kauden päätteeksi Suomi-sarjan mestaruuden. Mörsky pelasi kauden aikana myös yhteensä yhdeksän Mestis-ottelua lainalla Kajaanin Hokissa ja Savonlinnan Pallokerhossa.


title: Juuso Mörsky

text: KeuPa nostettiin Suomi-sarjan mestaruutensa myötä Mestikseen kaudeksi 2014–2015, kun Mestiksestä vapautui sarjapaikka SM-liigaan nostetun Vaasan Sportin paikalta. Mörsky teki Mestiksen yhden kauden piste-ennätyksensä tehoilla 16+22=38, joilla hän oli KeuPan paras pistemies. Mörsky jakoi myös joukkueen sisäisen maalipörssin voiton Kaarlo Jormakan kanssa ja sisäisen syöttöpörssin voiton Antti Kauppilan kanssa. Kaudella 2015–2016 hän nousi KeuPan varakapteeniksi. Mörsky oli joukkueen toiseksi paras maalintekijä ja kolmanneksi paras pistemies tehoilla 17+17=34. Hänet palkittiin kauden päätteeksi Mestiksen Opiskelijapalkinnolla.


title: Juuso Mörsky

text: Kaudeksi 2016–2017 Mörsky siirtyi vuoden mittaisella sopimuksella Norjan GET-ligaenin Kongsvinger Knightsiin. Hän oli joukkueen paras pistemies ja syöttäjä tehoilla 6+25=31. Kevään 2017 karsintasarjassa Mörsky voitti Knightsin sisäisen tehotilaston lukemalla +5. Kaudeksi 2017–2018 hän siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue EC Bregenzerwaldiin. Mörsky oli joukkueen toiseksi paras pistemies Daniel Banin jälkeen tehoilla 23+20=43. Hän jakoi koko liigan maalipörssin yhdeksännen sijan A&O Asiagon Anthony Nigron kanssa.


title: Juuso Mörsky

text: Mörsky palasi kauden 2018–2019 kynnyksellä, syyskuussa 2018 vuoden mittaisella sopimuksella KeuPa HT:hen.


title: I Had the Craziest Dream

text: I Had the Craziest Dream on Harry Warrenin säveltämä ja Mack Gordonin sanoittama kappale, joka julkaistiin vuonna 1942. Kappale on esitetty alun perin vuoden 1942 elokuvassa "Rosita tanssii ja hymyilee". Sen laulaa Helen Forrest, ja häntä säestää Harry Jamesin orkesteri.


title: I Had the Craziest Dream

text: ”I Had the Craziest Dream” soi ensimmäisessä "Hit Kit" -ohjelmassa, joka on Yhdysvaltain armeijan versio tunnetusta radio-ohjelmasta "Your Hit Parade".


title: Ty Dellandrea

text: Ty Dellandrea (s. 21. heinäkuuta 2000 Port Perry, Ontario, Kanada) on kanadalainen jääkiekkoilija, joka pelaa OHL-joukkue Flint Firebirdsissa. Hän toimii joukkueen varakapteenina. Dellandrealla on tulokassopimus NHL-joukkue Dallas Starsin kanssa. Seura varasi hänet ensimmäisellä kierroksella 13. pelaajana kesällä . Dellandrea on pelipaikaltaan keskushyökkääjä. Hän laukoo oikealta.


title: Ty Dellandrea

text: "The Sports Forecaster" -sivuston mukaan Dellandrea on lahjakas, energinen ja tehokas hyökkääjä, joka luistelee hyvin. Hän omaa hyvät hyökkäyspään vaistot ja käsi-silmä-koordinaation. Dellandrea kykenee pelaamaan myös rohkeasti omintakeista kiekkoa, mikä sivuston mukaan miellyttää myös hänen valmentajiaan. Dellandrean tulisi kuitenkin kokonaisvaltaisen potentiaalinsa hyödyntääkseen lisätä massaa ja voimaa sekä kehittää kiekotonta pelaamistaan.


title: Ty Dellandrea

text: Dellandreaa on verrattu pelityyliltään Jere Lehtiseen, joka voitti hänet varanneessa Dallas Starsissa omalla urallaan kolme NHL:n parhaalle puolustavalle hyökkääjälle myönnettävää Frank J. Selke Trophya.


title: Ty Dellandrea

text: Dellandrea on Central Ontario Wolvesin kasvatti. Hän voitti kaudella 2015–2016 tehoilla 36+21=57 koko ETAMMHL-juniorisarjan maalipörssin sekä sijoittui pistepörssissä toiseksi edellään vain York Simcoe Expressin Cam Hillis. Saman kauden lopun Dellandrea pelasi OJHL-junioriliigan Whitby Furyssa. Hän oli pudotuspeleissä joukkueen paras syöttäjä ja jakoi sisäisen pistepörssin voiton Stefan Elliottin kanssa tehoilla 2+4=6.


title: Ty Dellandrea

text: Flint Firebirds varasi Dellandrea koko OHL:n varaustilaisuuden viidentenä pelaajana kesällä 2016. Hän siirtyi joukkueeseen kaudeksi 2016–2017. Dellandrean tulokaskausi toi 57 runkosarjaottelussa tehot 13+11=24 ja viidessä playoff-ottelussa yhden syöttöpisteen. Kaudella 2017–2018 hän nousi Firebirdsin varakapteeniksi. Dellandrea oli joukkueen paras maalintekijä ja toiseksi paras pistemies Maurizio Colellan jälkeen. Hän pelasi kauden aikana myös CHL Top Prospects Gamessa.


title: Ty Dellandrea

text: Dallas Stars varasi Dellandrean ensimmäisellä kierroksella 13. pelaajana . Jo saman vuoden syyskuussa hän teki seuran kanssa kolmivuotisen tulokassopimuksen.


title: Ty Dellandrea

text: Dellandrea pelasi alle 18-vuotiaiden MM-kilpailuissa vuosina 2017 ja 2018, joista jälkimmäisessä turnauksessa hän toimi Kanadan varakapteenina. Dellandrea pelasi myös 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Dellandrea edusti myös Canada Redin joukkuetta World U-17 Hockey Challengessa vuonna 2016.


title: Ty Dellandrea

text: Dellandrealla diagnosoitiin keliakia joulukuussa 2017. Hän oireili ennen tätä lähes kaksi vuotta ja sairauden tunnistaminen kesti kuukausia. Dellandrea noudattaa tämän myötä gluteenitonta ruokavaliota.


title: Fotografia

text: Fotografia () on Antônio Carlos Jobimin vuonna 1959 säveltämä ja sanoittama bossa nova -kappale. Se julkaistiin ensi kertaa Sylvia Tellesin vuoden 1959 albumilla "Amor de Gente Moça". Kappale on julkaistu Jobimin esittämänä muun muassa Jobimin vuoden 1967 albumilla "A Certain Mr. Jobim" sekä Jobimin ja Elis Reginan vuoden 1974 albumilla "Elis & Tom".


title: Fotografia

text: ”Fotografia” oli yksi Jobimin ensimmäisistä sävellyksistä, jonka hän sekä sävelsi että sanoitti.


title: Look Who’s Talking

text: Look Who's Talking - The Album on ruotsalais-nigerialaisen artistin Dr. Albanin kolmas albumi, joka julkaistiin vuonna 1994. Albumin tuottajivat Denniz Pop, Kristian Lundin, John Amatiello, Ira Ward, ja Kojo Thompson. Sen julkaisivat levy-yhtiöt Ariola Records / BMG/Rec.Service.


title: Look Who’s Talking

text: 1. Hard Pan Di Drums – 6:22


title: Look Who’s Talking

text: 2. Look Who's Talking! – 3:13


title: Look Who’s Talking

text: 3. Free Up Soweto – 3:24


title: Look Who’s Talking

text: 4. Away from Home – 3:45


title: Look Who’s Talking

text: 5. Gimme Dat Lovin – 4:06


title: Look Who’s Talking

text: 6. Let the Beat Go On – 3:56


title: Look Who’s Talking

text: 7. Fire – 3:41


title: Look Who’s Talking

text: 8. Home Sweet Home – 3:11


title: Look Who’s Talking

text: 9. Go See the Dentist – 4:27


title: Look Who’s Talking

text: 10. Sweet Little Girl – 3:05


title: Look Who’s Talking

text: 11. Plastic Smile – 3:42


title: Look Who’s Talking

text: 12. Awillawillawillahey – 4:10


title: Look Who’s Talking

text: 13. Look Who's Talking! (Stone's Radio) – 4:07


title: Wallisellen

text: Wallisellen on kaupunki Sveitsissä Zürichin kantonissa. Kaupungissa on noin 16 000 vakinaista asukasta.


title: Wallisellen

text: Wallisellen sijaitsee Glattjoen laaksossa Zürichin koillispuolella. Muita naapurikaupunkeja ovat Opfikon, Kloten, Dietlikon ja Dübendorf.


title: Wallisellen

text: Moottoritiet A1 ja A4 kulkevat Wallisellenin kautta. SBB:n rautatiet Zürichistä Wetzikoniin ja Effretikoniin kulkevat kaupungin kautta.


title: Riehen

text: Riehen on kaupunki Sveitsissä Basel-Stadtin kantonissa. Kaupungissa on runsaat 21 000 vakinaista asukasta.


title: Riehen

text: Riehen sijaitsee Reinin pohjoisrannalla ja Wiesejoen itäpuolella. Kaupunki rajoittuu monelta suunnalta Saksan Baden-Württembergiin: pohjoisessa naapurikuntia ovat Weil am Rhein ja Lörrach, idässä ja etelässä Inzlingen ja Grenzach-Wyhlen. Riehenin naapurikuntia Sveitsin puolella ovat Basel, Bettingen ja Birsfelden.


title: Riehen

text: Baselin-teiden lisäksi Rieheniin johtaa niin sanottu tullivapaa maantie Saksan kautta. SBB:n junat Basel Badischer Bahnhofin asemalta Lörrachiin kulkevat Riehenin kautta.


title: Dom Aleixo -luokka

text: Dom Aleixo -luokka oli Portugalin laivaston kahden 1960-luvun lopulla valmistetun aluksen muodostama partioveneluokka (). Alukset olivat palveluskäytössä 1967–1998 sijoitettuna vuoteen 1975 saakka Kap Verdelle, minkä jälkeen ne olivat Algarvessa.


title: NRP São Miguel (A5208)

text: NRP São Miguel (runkonumero A5208) oli Portugalin laivaston tankkeri.


title: NRP São Miguel (A5208)

text:
Norjalaiset A/S Luksefjell & A/S Rudolf Oslosta tilasivat aluksen Howaldtswerkeltä Kielistä Saksasta. "Sirefjelliksi" nimetty alus maksoi 14 250 000 Norjan kruunua ja valmistui 1962.
Alus myytiin elokuussa 1971 Cia Nacional de Navegacao S.a.r.l:lle Lissaboniin 960 000 Yhdysvaltain dollarilla. Uusi omistaja nimesi aluksen "Cabo Verdeksi".


title: NRP São Miguel (A5208)

text: Portugalin laivasto osti 8. lokakuuta 1985 aluksen tukilaivaksi Azoreille. Alus nimettiin "NRP São Migueliksi". Alus poistettiin palveluksesta 1994.


title: LDM200-luokka

text: LDM200-luokka () oli Portugalin laivaston viiden aluksen muodostama maihinnousualusluokka.


title: Sevimeliini

text: Sevimeliini (CHSNO) on heterosyklinen ja spirosyklinen orgaaninen yhdiste. Yhdistettä käytetään lääketieteessä Sjögrenin oireyhtymään liittyvän suun kuivumisen hoitoon.


title: Sevimeliini

text: Sevimeliini sitoutuu muskariinireseptoreihin, erityisesti M-reseptoreihin keskushermostossa ja M-reseptoreihin sylkirauhasissa. Sevimeliini toimii parasympatomimeettinä ja reseptorien agonistina. Sitoutuminen reseptoreihin lisää syljeneritystä ja siten vähentää suun kuivumista. Sitä käytetään Sjögrenin oireyhtymään liittyvän kuivasuisuuden hoidossa Suomessa sevimeliinillä ei ole myyntilupaa.


title: Sevimeliini

text: Sevimeliinin haittavaikutuksia voivat olla runsas hikoilu, huonovointisuus, ripuli, nuha ja näkökentän häiriöt.


title: Sevimeliini

text: Sevimeliiniä valmistetaan kolmivaiheisella synteesillä lähtemällä 3-kinuklidinonista.


title: Partanen & Lamusuo

text: Partanen & Lamusuo Oy on vuonna 2009 perustettu kuopiolainen suunnittelu- ja arkkitehtitoimisto, jonka osakkaina ovat taiteilija Jaana Partanen ja arkkitehti Heikki Lamusuo. Partanen & Lamusuo Oy on Arkkitehtitoimistojen liiton ATL:n jäsen sekä kuuluu Kuopion alueen kauppakamariin. Toimiston päätoimipaikka on Pohjois-Savossa Kuopiossa, mutta sen toimialueena on koko Suomi.


title: Latvanen (Lappeenranta)

text: Latvanen on Etelä-Karjalassa Lappeenrannassa Pulsassa sijaitseva järvi, joka kuuluu Urpalanjoen vesistöön.


title: Latvanen (Lappeenranta)

text: Järven pinta-ala on 113 hehtaaria eli 1,1 neliökilometriä. Se on 2,4 kilometriä pitkä ja 1,3 kilometriä leveä. Järven muoto on mutkikas ja sen voi mieltää M-kirjaimen muotoiseksi. Näin nähtynä järvellä olisi mutkikas pituuslinja, joka on lähes neljä kilometriä pitkä ja 600 metriä leveä. Järven lounaispäätä kutsutaan Jurkkolanlahdeksi, pohjoispäätä Kirveslahdeksi ja kaakkoisosaa Laajalahdeksi. Laajalahden länsipuolella sijaitsee 400 metriä pitkä Särkiniemi, jonka länsipuolelle jää Rautlahti. Järven yhtenäisyyttä rikkoo Rautlahdella oleva Suurisaari, joka on yksi järven neljästä saaresta. Saarien yhteispinta-ala on yli viisi hehtaaria, mikä on noin 4,5 % järven kokonaispinta-alasta. Suurisaari on 350 metriä pitkä ja 200 metriä leveä. Sen pinta-ala on noin viisi hehtaaria, jolloin muille saarille jää yhteispinta-alaksi muutama aari. Suurisaaren vieressä on Pikkusaari ja saarien lähellä pieni luoto. Myös Särkiniemen rannassa on luoto.


title: Latvanen (Lappeenranta)

text: Järvi on luodattu ja siitä on julkaistu syvyyskartat. Sen tilavuus on 3,4 miljoonaa kuutiometriä eli 0,0034 kuutiokilometriä. Järven keskisyvyys on 3,0 metriä ja suurin syvyys on 11,3 metriä. Syvin kohta on Jurkkolanlahdella. Rautalahdella sijaitsee lähes seitsemään metriin ulottuva syvänne.


title: Latvanen (Lappeenranta)

text: Järven rantaviivan pituus on 11,3 kilometriä, josta saarten rantaviivan yhteispituus on noin yksi kilometriä. Sen rannat ovat metsämaata lukuun ottamatta luoteisrantoja, missä kahden maatilan pellot ylettyvät rannoille asti. Järven rannoille on rakennettu yli 20 vapaa-ajan asuntoa. Niille tulee tiet Jurkkolan ja Pulsan kyliltä. Järven pohjoisrantaa seuraa Vainikkalan rata, jolla liikennöidään Luumäeltä Venäjälle.


title: Latvanen (Lappeenranta)

text: Järvi sijaitsee Urpalanjoen vesistössä (vesistöaluetunnus 09) Suuri-Urpalon valuma-alueella (09.006). Järven vedenpinnan korkeus on 63,5 metriä mpy.


title: Latvanen (Lappeenranta)

text: Järvi saa pääosan vedestään omalta valuma-alueeltaan. Siihen laskee monia ojitettuja ojia sekä ympäristössä sijaitsevia pieniä järviä. Niitä ovat Lavoslampi, Vuorilampi sekä Rautlampi ja Matlampi. Järven lasku-uoma on luontainen oja, joka on junaradan pengerryksen vuoksi oikaistu yhtymään Jussinjokeen. Se laskee Pieni-Urpaloon, jonka laskujoki Kytöjoki laskee Urpalonjärveen.


title: Suomi-sarjan kausi 2018–2019

text: Kausi 2018–2019 on jääkiekon Suomi-sarjan 20. kausi. Hallitsevana mestarina kauteen lähtee JHT Kalajoki. Edelliskauden joukkueista Koovee nousi Mestikseen ja VG-62 putosi II-divisioonaan, tilalle nousivat HC Giants ja Raahe-Kiekko II-divisioonasta sekä kokonaan uutena joukkueena Kiekko-Espoo.


title: Suomi-sarjan kausi 2018–2019

text: Runkosarjassa pelataan ensin kaksinkertainen 17 joukkueen alkusarja eli 32 ottelua. Kahdeksan parasta jatkavat ylempään loppusarjaan ja pelaavat yksinkertaisen sarjan. Loput yhdeksän joukkuetta pelaavat yksinkertaisen alemman loppusarjan. Näin ollen joukkueet pelaavat runkosarjassa 39 tai 40 ottelua. Ylemmän loppusarjan seitsemän parasta joukkuetta etenevät suoraan pudotuspeleihin ja kahdeksas joukkue kohtaa alemman loppusarjan voittajan ottelussa, jonka voittaja etenee pudotuspeleihin. Alemmasta loppusarjasta neljä joukkuetta jatkaa putoamiskarsintoihin.


title: Suomi-sarjan kausi 2018–2019

text: Muik Hockeyltä vähennetty 4 pistettä.


title: Suomi-sarjan kausi 2018–2019

text: Vähintään 1/3 otteluista


title: Redwood City

text: Redwood City on kaupunki San Franciscon niemimaalla, Kalifornian osavaltion pohjoisosissa, Yhdysvalloissa. Se kuuluu San Mateon piirikuntaan ja se on piirikunnan hallintokeskus. Kaupungin väkiluku oli vuoden väestönlaskennassa 76 815. Redwood City sijaitsee 43 kilometriä San Franciscosta etelään ja 39 kilometriä San Josesta luoteen. Useat teknologianyhtiöt, kuten Box, Informatica, Oracle Corporation, Evernote, Wealthfront ja Electronic Arts pitävät pääkonttoreitaan kaupungissa.


title: Lil Skies

text: Lil Skies (syntynyt 4. elokuuta 1998), oikealta nimeltään Kimetrius Foose, on rap-artisti, joka syntyi Pennsylvaniassa, Yhdysvalloissa. Hän nousi suosioon kappaleella "Red Roses", jonka hän teki yhdessä rap-artisti Landon Cuben kanssa. "Red Roses" ja "Nowadays" kappaleet pääsivät myös Billboard Hot 100 -listalle. Lil Skies julkaisi ensimmäisen albuminsa "Life Of A Dark Rose" 10. tammikuuta 2018.


title: Lil Skies

text: Kimetriuksen isän nimi on Michael Burton Jr. ja hän on myös tehnyt musiikkia nimellä "Dark Skies".


title: Krekilän mylly

text: Krekilän mylly on loimaalainen nähtävyys ja Krekilän myllyn kesäteatterin näytöspaikka.


title: Krekilän mylly

text: Krekilän kylässä Niinijoen Kuivakoskessa on ollut mylly satojen vuosien ajan. Loimaa-Seura ylläpitää nykyistä myllyä, johon kuuluu myös raamisaha. Rakennus on korjattu, vesimylly kunnostettu, niin että se jälleen jauhaa 40 vuoden tauon jälkeen. Myllyssä on hyvät tilat kesätapahtumille, siellä toimii myös paikallinen kesäteatteri.


title: Krekilän mylly

text:
{
}Nykyinen myllyrakennus on rakennettu vuosina 1916-1917 entisen palaneen tilalle. Saha valmistui 1920 ja rakennuttajana toimi Ypäjältä kotoisin oleva Kalle Virta. Kalle Virran aikana myllyssä oli yksi 25 hevosvoiman tehoinen vesiturbiini. V. 1930 mylläriksi tuli Toivo Lindgren ja hän asensi myllyyn toisen, 60 hevosvoimaisen vesiturbiinin. Lindgren oli muutenkin ammattitaitoinen monella alalla, mylläri, sahuri, sähkömies ja konekorjaaja ja vielä lisäksi erinomainen soittaja ja viihdyttäjä. Hänen aikanaan mylly ja saha toimivat vilkkaasti. Keväällä 1972 Toivo Lindgren sai surmansa auto-onnettomuudessa. Tähän loppui myllyn toiminta.


title: Krekilän mylly

text: Vuonna 1980 Loimaa-Seuran sihteeri, agronomi Riitta Jumppanen kirjoitti MTV:lle kirjeen, tarjoten Krekilän myllyä ohjelman "Talkootanssit" tekoon. Talkoita kuvattiin kahtena päivänä ja talkoissa oli 150-160 henkeä työssä. Nyt kun myllyvanhus oli saatu kuntoon päätettiin hyödyntää sitä ja sen ympäristöä ja näin sai alkunsa kesäteatteri toiminta.


title: Krekilän mylly

text: Krekilän myllyllä toimii harrastajateatteri Krekilän myllyn kesäteatteri, joka aloitti toimintansa 1981. Ensimmäisenä esityksenä nähtiin Eero Tuomolan kirjoittama "Kuttujaolla." Joinain vuosina kesäteatterissa on näytelty mm. "Myllyn tarina"," Myllybaari", "Kaunis myllärintytär", "Tukkijoella" sekä "Kruunuhäät", jotka liittyvät alueen historiaan.


title: Krekilän mylly

text: Kesäteatterissa on valmiudet yli 300:lle katsojalle näkyviltä paikoilta.


title: Krekilän mylly

text: Vuonna 2018 nähtiin Pekka Puupää kesälaitumilla. Lippuja näytöksiin voi nykyään hankkia netistä.


title: Krekilän mylly

text: Kesäteatteri julkaisi vuonna 2014 hyväntekeväisyysnakukalenterin, jonka tuotto oli 10 000 euroa. Rahasumma lahjoitettiin lyhentämättömänä Uusi Lastensairaala 2017 -tukiyhdistykselle.


title: Luokkajuhla

text: Luokkajuhla voi tarkoittaa seuraavia:


title: Brennerin pohjatunneli

text: Brennerin pohjatunneli on rakenteilla oleva rautatietunneli Itävallan ja Italian välillä Brennersolan lähellä. Valmistuttuaan tunneli kulkee noin 55 kilometriä Itävallan Innsbruckin läheltä Italian Fortezzaan ja korvaa osan nykyisestä yli 150 vuotta vanhasta Brennerin rautatiestä, joka kulkee Brennersolan kautta. Innsbruckissa tunneli yhdistyy olemassaolevaan rautatietunneliin, jolloin yhtenäisen Alpit alittavan tunnelisysteemin pituudeksi tulee 64 kilometriä, mikä tekee siitä maailman pisimmän rautatietunnelin. Tunnelin arvioidaan valmistuvan vuonna 2026.


title: Brennerin pohjatunneli

text: Tunneli tulee osaksi Pohjoismaista Välimerelle vievää TEN-liikennekäytävää (SCAN-MED), ja sen päätarkoitus on rahtiliikenteen siirtäminen ruuhkautuneesta Brennersolasta. Tunneliin tulee myös matkustajajunia. Tavarajunien suunnittelunopeus on 120 km/h ja matkustajajunien 250 km/h. Euroopan unioni rahoittaa noin puolet tunnelin kustannuksista, Itävallan ja Italian valtiot toisen puolen. Tunneliprojektin arvioidut kustannukset vuoden 2017 rahassa ovat 7,765 miljardia euroa.


title: Brennerin pohjatunneli

text: Pohjatunnelin pääosat ovat kaksi 8,1 metriä leveää tunnelia, jotka ovat 40–70 metrin etäisyydellä toisistaan. Kumpaankin päätunneliin tulee yksiraiteinen rautatie. Yhdystunneleita on 333 metrin välein hätäpoistumista varten. Lisäksi päätunnelien välissä samansuuntaisena, 12 metriä alempana kulkee 5 metriä leveä tutkimustunneli, jonka avulla tutkitaan kallion laatua ja siten vähennetään rakennuskustannuksia. Tutkimustunnelia käytetään myös vedenpoistoon. Huoltotunneleita on neljä.


title: Brennerin pohjatunneli

text: Brennerin pohjatunnelin pituuskaltevuus on pohjoisosassa 6,7 promillea ja eteläosassa 4 promillea. Korkein kohta on 790 metriä merenpinnan yläpuolella ja 580 metriä Brennersolan alapuolella.


title: Brennerin pohjatunneli

text: Noin 30 prosenttia tunnelin kaivutyöstä tehdään räjäytyksillä ja 70 prosenttia tunneliporilla, joita on käytössä useita samaan aikaan.


title: Haworth-projektio

text: Stereokemiassa Haworth-projektio on tapa esittää rengasrakenteisten monosakkaridien eli yksittäisten sokerimolekyylien tietynlainen konfiguraatioksi kutsuttu kolmiulotteinen rakenne rakennekaavana. Projektio on yleinen sakkaridien esitystapa.


title: Haworth-projektio

text: Projektio ongelmallinen tilanteissa, joissa molekyylin kemialliset ryhmät ovat sisäisesti liittyneet toisiinsa (esimerkiksi epoksidit), tai silloin kun molekyyliä tulisi kääntää esitystasossa mielekkään kuvan aikaansaamiseksi. Käännettäessä kuvaa, sen kemiallinen merkitys muuttuu (alapuolella olevat ryhmät siirtyvät yläpuolelle ja päinvastoin). Tällöin on parempi käyttää paksuja ja katkoviivoitettuja viivoja sisältäviä stereokemiallisia projektioita.


title: Haworth-projektio

text: Alla on esimerkki α-D-glukoosin Haworth-projektiosta (numeroiduin hiiliatomein) verrattuna joihinkin muihin esitystapoihin.


title: Haworth-projektio

text: Alla on esimerkki α-D-fruktoosin Haworth-projektiosta (numeroiduin hiiliatomein) verrattuna joihinkin muihin esitystapoihin.


title: Haworth-projektio

text: Rengasmainen rakenne siis esitetään hieman litistyneenä viisi- tai kuusikulmiona jos renkaassa on vastaavasti 4 tai 5 hiiliatomia. Hiilirunko piirretään viivoin, mutta päihin merkitään hiili- ja vetyatomit näkyviin. Taustalle jää aluksi avoketjuisen sokerin karbonyyli- (=O) ja hydroksidiryhmän (-OH) rangasrakenteen muodostumisessa muodostunut esterisidos (-O-). Rengas on piirretty siten, että vasemmalle puolelle kuvaa jää suuremman numeroinnin hiilet ja oikealle pienemmän. Edustalle jäävä rengasrakenne vahvennetaan/tummennetaan. Esterisidos piirretään oikeaan yläkulmaan kuten kuvissa.


title: Haworth-projektio

text: Hydroksyyli-, vety- ja muut ryhmät piirretään pystysuoraan viisi/kuusikulmion rungon hiilistä. Jos ryhmät ovat rakenteen alapuolella, piirretään ne alaspäin. Jos ne ovat ylöspäin, ne piirretään ylöspäin.


title: Haworth-projektio

text: Esitystapaa käytetään myös disakkaridien ja polysakkaridien esittämiseen kuten alla.


title: Haworth-projektio

text:
D-glukoosin Fischer-projektio voidaan muuntaa β-D-glukoosiksi Haworth-projektiossa kuten alla. Anomeerisen hiilen (hiili 1) hydroksyyliryhmä tulee renkaan alapuolelle, jos halutaan piirtää α-D-glukoosi Haworth-projektiona.
Haworth-projektio on nimetty Walter Haworthin mukaan. Hän keksi projektion hieman ennen 1930-lukua helpottamaan sakkaridien esitystä sillä tätä ennen käytetty Fischerin projektio oli monille kemiaa opiskeleville vaikeatulkintainen. Alkuperäisissä Haworth-projektioissa ei käytetty leveneviä ja paksunnettuja viivoja (kuva). Nykyisen kaltaisia leveneviä ja paksunnettuja viivoja alettiin käyttää ainakin jo vuonna 1930 joissain rengasrakennekaavoissa.


title: Jazz Jackrabbit (pelisarja)

text: Jazz Jackrabbit on Epic MegaGamesin kehittämä tasohyppelypelien sarja.


title: Fernando López Miras

text: Fernando López Miras (s. 4. lokakuuta 1983 Lorca) on espanjalainen kansanpuolueen poliitikko ja Murcian itsehallintoalueen johtaja.


title: Fernando López Miras

text: López Miras oli Murcian lakiasäätävän kokouksen ("Asamblea Regional de Murcia") jäsen 2011–2014. Hän on ollut Banco Español de Créditon ja Banco de Valencian johtaja.


title: Fernando López Miras

text: López Miras on suorittanut oikeustieteen lisensiaatin ja liiketoimintajohtamisen MBA-tutkinnon.


title: Denise Crosby

text: Denise Crosby (s. 24. marraskuuta 1957 Los Angeles, Kalifornia, Yhdysvallat) on yhdysvaltalainen näyttelijä ja kuuluisan Crosbyn näyttelijäsuvun jäsen. Hänet muistetaan muun muassa luutnantti Tasha Yarin roolista TV-sarjassa Star Trek – uusi sukupolvi. Ennen läpimurtoaan näyttelijänä, Crosby poseerasi Playboyssa vuonna 1979.


title: Denise Crosby

text: Denise Crosbyn vanhemmat olivat laulaja-näyttelijä Dennis Crosby ja Marilyn Scott. Isänpuoleiset isovanhemmat olivat näyttelijät Bing Crosby ja Dixie Lee.


title: Denise Crosby

text: Crosby avioitui ensimmäisen kerran 21. toukokuuta 1983 ohjaaja-tuottaja Geoffrey Edwardsin kanssa, mutta liitto päättyi eroon vuonna 1990. Toistamiseen Crosby avioitui vuonna 1995 näyttelijä Ken Sylkin kanssa. Tästä liitosta heillä on yksi vuonna 1998 syntynyt poika.


title: Denise Crosby

text: Playboy-malli Pat Sheehan, Dennis Crosbyn ensimmäinen vaimo, oli Denise Crosbyn äitipuoli. Dennis Crosbyn vanhemmat eivät olleet naimisissa keskenään. Isoisänsä Bing Crosbyn kuollessa Denise Crosby oli 19-vuotias, mutta he eivät kuitenkaan olleet koskaan tavanneet.


title: BFR

text: BFR (Big Falcon Rocket) on SpaceX:n kehitteillä oleva avaruuskuljetusväline. Se koostuu kahdesta osasta. Maasta laukaisuissa ensimmäisenä vaiheena on BFR-booster-kantoraketti (Super Heavy). Toisena vaiheena on BFS (Big Falcon Spaceship tai Spaceship), joka on rakettivaiheen ja avaruuskapselin kiinteä yhdistelmä. Maasta LEO:lle hyötykuorma on ainakin 100 tonnia, joten BFR on superraskas-kantoraketti. BFS:n on tarkoitus kyetä lentämään ja laskeutumaan Marsiin sekä nousemaan sieltä ja palaamaan Maahan hyödyntämällä välitankkauksia.


title: BFR

text: SpaceX:n tavoitteena on lopulta käyttää BFR:ää kaikkiin lentoihinsa. Näihin kuuluvat nykyisten Falcon-rakettien lennot ja tulevat Kuu- ja Mars-lennot.


title: BFR

text: BFR-booster on pitkälti jatkumoa Falcon 9 -raketin uudelleenkäytettävälle ensimmäiselle vaiheelle mutta uudessa kokoluokassa ja uudella ajoaineella. BFR:n ajoaineena on nestemetaani ja nestehappi. Rakettimoottorina on Raptor.


title: BFR

text: BFS sen sijaan on uutta monella tapaa. Se on rakettivaiheen ja avaruuskapselin yhdistelmä. Maahan tai Marsiin laskeutumisessa se käyttää aluksi lämpökilvin suojattua laajaa runkoaan hidastamaan valtaosan vauhdistaan. Aerodynaamisen jarrutuksen aikana alusta ohjataan etuosan kahdella pienemmällä ja takaosan kahdella isommalla siivekkeellä. Ohjaustapa muistuttaa enemmän laskuvarjohyppääjää kuin lentokonetta. Lopulta alus kääntyy ja laskeutuu propulsiivisesti pystyyn kolmen jalkansa varaan. Perän ohjaussiivekkeet toimivat myös laskeutumisjalkoina; kolmas jalka on aluksen selkäpuolella oleva kiinteä siiveke. BFS:ää on tarkoitus rakentaa kolme eri versiota: miehitetty alus, miehittämätön rahtialus sekä miehittämätön avaruustankkeri. Tankkerilla on tarkoitus tankata avaruusalus avaruudessa. Lisäksi suunnitelmana on tankata alusta Marsissa paikanpäällä tehdyllä ajoaineella. Tällöin alus voisi palata Marsista Maahan.


title: BFR

text: Vuoden 2018 arvioiden mukaan ensimmäiset koelennot on tarkoitus aloittaa noin 2021 alkaen. Aluksi tarkoitus on tehdä Falcon 9:n tapaan matalia nousu- ja laskeutumiskokeita. Sitten seuraisi kiertoradalle ulottuvat lennot ja todennäköisesti myös syvän avaruuden koelennot.


title: BFR

text: SpaceXn on tarkoitus testata BFSn tekniikkaa kehittämällä Falcon 9:n toisesta vaiheesta testialus "BFS mini".


title: BFR

text: Ensimmäisenä tilattu BFR-lento on miehitetty Kuun ympärilento. Syyskuussa 2018 julkistetun DearMoon-hankkeen Kuun ympärilennon toteutumistavoite on 2023.


title: Pilottitakki

text: Pilottitakki on vyötärölle ulottuva pusakka, joka perustuu ilmailun alkuaikojen sotilaslentäjien käyttämään takkiin. Pilottitakit tai bomber-takit ovat alun perin paksuja ja lämpimiä. Avoimessa tai lämmittämättömässä umpiohjaamossa pilotilla oli usein vähän tilaa ja erittäin kylmä, joiden vuoksi lentäjän uniformu vaati erityistä suunnittelua. Elokuvamaailma ja musiikkimailman idolit ovat myös vaikuttaneet pilottitakkien imagoon. Elokuvat kuten "Top Gun" (1986) ja "Pearl Harbor" (2001) tekivät pilottitakkia tunnetuksi. Takista on tullut muodin myötä suosittu arkitakki ja alakulttuurien tunnusmerkki.


title: Pilottitakki

text: A-1 oli ensimmäinen moderni pilottitakkimalli. Se luotiin Yhdysvaltojen ilmavoimien käyttöön vuonna 1922, jolloin US Army Air Corps standardoi sen lentäjien univormuksi nimikkeellä A-1 Summer Flying Jacket. Vuonna 1931 ilmavoimat otti käyttöönsä seuraavan mallin A-2:n. Standardimallinen A-1-takki valmistettiin nahasta. Yleensä käytettiin eri nahkalaatuja esimerkiksi lampaannahkaa, vuohennahkaa tai vahvaa hevosennahkaa. Yleisin oli lampaannahka, mutta se osoittautui liian heikoksi kovassa käytössä. Alkujaan takissa oli korkea resorikaulus ja viiden napin napitus, sillä vetoketju ei vielä ollut yleistynyt.


title: Pilottitakki

text: Neulottu kaulus valmistettiin napakaksi, jotta se suojasi viimalta senaikaisissa avonaisissa lentokoneissa. Jotkin valmistajat käyttivät kaulusten materiaalina myös nahkaa. Vyötärönauha ja hihansuut valmistettiin kudotusta villasta. Varhaisissa A-1:ssä oli napitus vyötäröllä, mutta myöhemmin tilalle tulivat nepparit.


title: Pilottitakki

text: A-1 takissa oli kaksi läpällistä paikkataskua, jotka suljettiin napilla. Jotkin tehtaat sijoittivat nämä rintataskuiksi, toiset taas vyötärön yläpuolelle. Takin leikkaus oli tyköistuva, eikä se soveltunut kovin hyvin kerrospukeutumiseen. Moni lentäjä käyttikin takkia vain neuleen korvikkeena ja veti sen ylle vielä pitkän nahkaisen lentotakin.


title: Pilottitakki

text: A-2-malli esiteltiin vuonna 1931, ja sitä teki moni valmistaja vuoteen 1943 saakka. Se valmistettiin hevosennahasta, mikä oli lampaannahkaa jäykempää. Se suunniteltiin avoimeen ohjaamoon tarkoituksena suojata ainoastaan kylmyydeltä. Ennen toista maailmansotaa A-2-mallin materiaaleiksi vaihtuivat vuohennahka ja puuvilla.


title: Pilottitakki

text: A-2 takki oli tarkoitettu vain Air Corpsin piloteille. Takin sai vasta, kun lentäjän peruskoulutus oli ohi. Usein takeissa nähtiin esimerkiksi taidokkaasti kuvioituja taisteluselostuksia.


title: Pilottitakki

text: A-mallien jälkeisiä pilottitakkimalleja ovat M-422A ja ANJ-3. Mallinimitystä G-1 käytetään arkikielessä kaikista nahkaisista pilottitakeista. US Air Force esitteli A-2-mallin uudelleen vuonna 1988 muutamin muutoksin. Ruskea pusakka oli malliltaan entistä leveämpi ja tehty vuohennahasta. Synteettisten materiaalien sijaan käytettiin villaa, puuvillaa ja silkkiä.


title: Pilottitakki

text: 1930-luvun alussa USAn maavoimat loi lampaannahkaisesta pilottitakista oman B-3-mallin, jossa oli turkiskaulus. B-6 oli puolestaan virtaviivaisemmalla ja kapeammalla leikkauksella toteutettu ilmavoimien malli, kun ohjaamot olivat muuttuneet umpinaisiksi.


title: Pilottitakki

text: Vuonna 1943 esiteltiin B-10-malli korvaamaan A-2:n ja B-6:n. Pilottitakkina se oli kevyempi ja monipuolisempi kuin edeltäjänsä. Vaikka se oli käyttökelpoinen vain lämpötiloissa 25–55 astetta, tuli siitä pilottien suosikki. Mallista tuli niin suosittu, että sitä käyttivät jopa kenraalit, jotka eivät lentäneet. Suosiosta huolimatta B-10 korvattiin mallilla B-15 vuonna 1944. Tämän malli jäii lyhytaikaiseksi, sillä sen tilalle tulivat pian suihkukoneiden pilottien tarpeisiin suunnitellut MA-1 ja MA-2.


title: Pilottitakki

text: 1940- ja 1950-lukujen vaihteessa esitellyssä MA-1:ssä oli neulekaulus turkiskauluksen sijasta. Turkiskaulus ei ollut käytännöllinen esimerkiksi laskuvarjovaljaiden kanssa.


title: Pilottitakki

text: MA-1-ja MA-2-mallien kankaiden värit ovat tummansininen tai salvianvihreä. MA-2-mallissa on kääntökaulus, MA-1-mallissa ommeltu kaulus.


title: Pilottitakki

text: Vaatteen siirtyminen sotilaskäytöstä arkikäyttöön on erityisesti miesten pukeutumisessa ollut yleistä. Nykyajan muotibomberit eivät ominaisuuksiltaan kestä tarkastelua aitoa MA-1-takkia vastaan, mutta yhtäläisyyksiä löytyy. Muotibomberkin on kevyt ja enemmän tai vähemmän sateenpitävä, ja moneen uudempaan takkiin on jätetty hihatasku vetoketjuineen tai oranssi vuori, joka oli alun perin suunniteltu pakkolaskun varalta. Jos pilotti jäi pakkolaskussa henkiin, hän saattoi kääntää takin nurinpäin, jolloin oranssi väri helpotti lentäjän löytymistä.


title: Pilottitakki

text: Pilottitakki oli Yhdysvaltojen armeijan käytössä viimeisen kerran Persianlahden sodassa 1990-luvun alussa.


title: Pilottitakki

text: 1980-luvun Englannissa skinheadit ja punkkarit löysivät takkimallin. Pilottitakin ovat löytäneet nykyään myös rokkarit ja teinit.


title: Pilottitakki

text: Populaarikulttuurissa pilottitakki ponnahti 50-luvulkla esiin eri malleissaan satiinisena tai nahkaisena, kauluksella tai ilman. Pilottitakkeja näkyi elokuvissa seuraavilla näyttelijöillä:


title: Terry Farrell (näyttelijä)

text: Terry Farrell (s. 19. marraskuuta 1963 Cedar Rapids, Iowa, Yhdysvallat on yhdysvaltalainen näyttelijä, joka tunnetaan muun muassa TV-sarjasta . Ennen tätä hänellä oli merkittävä rooli kauhuelokuvassa "Hellraiser 3". Näiden lisäksi Farrell ei juurikaan ole ollut rooleja mainstream elokuvissa vaan hän on näytellyt suoraan televisio- tai videolevitykseen päätyneissä pienen budjetin elokuvissa. Vuonna 1998 hän sai roolin Paramount-yhtiön komediasarjassa Tohtori Becker, mutta neljän tuotantokauden jälkeen hänet korvattiin Nancy Travisilla.


title: Terry Farrell (näyttelijä)

text: Syyskuussa 2002 Farrell avioitui puhelinyhtiö Sprintin johtajistoon kuuluneen Brian Bakerin kanssa. Liitto päättyi eroon vuonna 2015. Maaliskuussa vuonna 2018 Farrell avioitui toistamiseen tuottaja-ohjaaja Adam Nimoyn kanssa. Adam Nimoyn isä oli alkuperäisessä Star Trek-sarjassa Spockia näytellyt Leonard Nimoy. DS9:n kuvausten aikaan Farrell tapaili myös näyttelijöitä Michael Dorn ja Mickey Rourke.


title: Ossi Tanner

text: Ossi Tanner (s. 21. huhtikuuta 1997 Helsinki) on suomalainen pianisti, joka voitti Tampereen pianokilpailun 2017 ja Leevi Madetojan pianokilpailun 2015. Hän on esiintynyt solistina mm. Radion sinfoniaorkesterin, Sinfonia Lahden, Tampere Filharmonian, Oulu Sinfonian sekä Keski-Pohjanmaan kamariorkesterin kanssa.


title: Ossi Tanner

text: Tanner valittiin Sinfonia Lahden kauden 2017–2018 residenssitaiteilijaksi. Hän on tehnyt yhteistyötä muusikoiden, kuten Hannu Linnun, Klaus Mäkelän, Arto Noraksen, Sakari Oramon ja Réka Szilvayn kanssa.


title: Ossi Tanner

text: Tanner on esiintynyt Suomessa mm. Kuhmon kamarimusiikissa, Naantalin musiikkijuhlilla, Turun musiikkijuhlilla ja Mäntän musiikkijuhlilla. Tanner on konsertoinut mm. Ruotsissa, Virossa, Norjassa, Venäjällä, Puolassa, Saksassa, Belgiassa, Ranskassa, Italiassa ja Kroatiassa.


title: Ossi Tanner

text: Pro Musica -säätiö valitsi Tannerin vuoden nuoreksi muusikoksi vuonna 2015.


title: Ossi Tanner

text: Tanner asui nuorena Yhdysvalloissa ja Belgiassa, kunnes muutti perheen mukana Suomeen 10-vuotiaana. Tanner opiskeli Taideyliopiston Sibelius-Akatemiassa.


title: Any Day Now

text: Any Day Now voi tarkoittaa ainakin seuraavia:


title: Imposters

text: Imposters on yhdysvaltalainen mustan huumorin televisiosarja. Sen esittäminen aloitettiin Yhdysvalloissa NBC Universalin omistamalla Bravo-kanavalla 7. helmikuuta 2017.


title: Imposters

text: Sarja jäi kahden tuotantokauden mittaiseksi. Toisen kauden viimeinen jakso esitettiin kesäkuussa 2018 Bravon kanavalla.


title: Imposters

text: Alkujaan sarjan nimenä oli My So Called Wife.


title: Imposters

text: Huhtikuussa 2017 Bravo vahvisti tilanneensa toisen tuotantokauden ja seuraavan vuoden kesäkuussa he vahvisti lopettavansa sarjan kahteen kauteen.


title: Imposters

text: Sarjan on saanut suurimmaksi osaksi ylistäviä arvosteluja. Metacritic-sivusto antoi sille 70/100 pistettä. Rotten Tomatoes-sivusto antoi sille täydet 100 % ylistäen käsikirjoitusta ja yllättäviä juonenkäänteitä.


title: Imposters

text: The Hollywood Reporter sivuston arvostelija Daniel Fienberg kiteytti sarjan lauseeseen ""Matalat panokset ja draamaa niukasti, mutta todella hyvin esitettynä"".


title: Luettelo PSOne Classics -peleistä

text: Tämä on luettelo PSOne Classics -peleistä. Pelit ovat ensimmäisen PlayStation-konsolin pelejä, jotka on julkaistu uudelleen ladattavina versioina PlayStation Network -palvelussa.


title: Bettingen

text: Bettingen on kunta Sveitsissä Basel-Stadtin kantonissa. Kunnassa on runsaat 1 000 asukasta.


title: Bettingen

text: Bettingen sijaitsee Reinin pohjoisrannalla. Kunta rajoittuu Riehenin kaupunkiin ja Saksan Baden-Württembergiin: idässä naapurikuntia ovat Inzlingen ja Grenzach-Wyhlen.


title: Gábor Bethlen

text: Gábor Bethlen (s. 1580 – k. 15. marraskuuta 1629) oli Transsilvanian ruhtinas vuosina 1613–1629 ja myös Unkarin maapäivien valitsema Unkarin kuningas vuosina 1620–1622. Bethlenin valtakausi Transsilvaniassa tunnetaan ruhtinaskunnan vaurastumisesta. Kalvinistinen Bethlen soti myös katolilaisia Habsburgeja vastaan 30-vuotisen sodan aikana.


title: Gábor Bethlen

text: Gábor Bethlen syntyi vuonna 1580 ja hänen perheensä kuului vaikutusvaltaiseen protestanttiseen perheeseen Unkarin pohjoisosista. Nuorena Bethlen lähetettiin Transsilvanian ruhtinas Zsigmond Báthoryn hoviin. Bethlen kuului István Bocskayn kannattajiin tämän noustessa valtaistuimelle ja hän tuki myös tämän seuraajaa Gábor Báthoryä. Erimielisyydet Báthoryn ja Bethlenin väillä pakottivat kuitenkin Bethlenin lopulta maanpakoon Osmanien valtakuntaan.


title: Gábor Bethlen

text: Gábor Báthory vieraannutti pian valtaannousunsa jälkeen kannattajansa ja lopulta hän päätyi hajdujen surmaamaksi. Vuonna 1613 Transsilvanian valtiopäivät valitsivat turkkilaisten painostuksesta uudeksi ruhtinaaksi. Bethlenillä oli läheiset suhteet Osmanien valtakuntaan ja häntä kutsuttiinkin pilkallisesti "Gábor Muslimiksi". Turkkilaisten nukkehallitsija hän ei kuitenkaan ollut. Bethlenin onnistui vakiinnuttaa valtansa Transsilvaniassa ja hän keskitti vallan itselleen. Valtiopäivien asema jäi pian muodolliseksi Bethlenin ottaessa suoraan hallintaansa kruunun tulonlähteet. Lisäksi uusi merkantilistinen talouspolitiikka rikastutti ruhtinaskuntaa. Transsilovaniasta tuli myös yksi protestanttisuuden keskuksista Kaakkois-Euroopassa. Bethlen itse oli kalvinisti, mutta osoitti suvaitsevaisuutta myös muita uskoja kohtaan. Hän salli vainottujen anabaptistien asettua ruhtinaskuntaansa juutalaisten vanha velvoite kantaa keltaista tähteä lakkautettiin. Ruhtinaskunnan johtamisen ohella Bethlenillä oli kuitenkin suurempi tavoite. Hän halusi yhdistää Unkarin ja piti vastustajinaan Habsburgeja, jotka hallitsivat Itävallan perintömaita, Unkarin kuningaskuntaa ja Böömiä.


title: Gábor Bethlen

text: Saksan keisari Rudolf II:n seuraaja Matias I (Unkarin kuninkaana "Matias II") aloitti katolilaisen vastauskonpuhdistuksen noustuaan valtaan vuonna 1612. Matiasta seurasi edelleen vuonna 1619 jesuiittojen kasvattama Ferninand II. Protestanttisuus hävitettiin Steiermarkista, Kärntenistä ja Krainista, mutta Böömissä säädyt eivät hyväksyneet uutta hallitsijaa. Hänen sijaansa valittiin kalvinistinen kuningas Pfalzin vaaliruhtinas Friedrich. Uskonnolliset vainot aiheuttivat aatelin kapinointia myös Unkarissa ja Bethlen päätti puuttua asioihin. Vuonna 1619 Transsilvanian armeija eteni Pozsonyihin. Transsilvanialaiset otettiin innolla vastaan ja pian Bethlenin hallussa oli miltei koko Unkarin alue. Elokuussa 1620 Unkarin valtiopäivät julistivat Ferdinandin menettäneen kruununsa ja Bethlen valittiin uudeksi kuninkaaksi.


title: Gábor Bethlen

text: Sotaonni muualla kääntyi kuitenkin lopulta Habsburgien puolelle. Ferninandin katolilaiset liittolaiset paavi ja Espanja riensivät hänen apuunsa. Tšekit kärsivät huomattavan tappion marraskuussa 1620 Valkoisen vuoren taistelussa katolilaista armeijaa vastaan. Unkarissa osa maan aatelistosta piti puolestaan Bethleniä uhkana, koska tämän uskottiin soveltavan samaa itsevaltaista hallintotapaa, kuin hänen ruhtinaskunnassaan. Tšekkien tappion jälkeen aatelisto oli alkanut tunnustella rauhaa keisarin kanssa. Bethlen jatkoi sotaa jonkin aikaa ilman aateliston tukea saavuttaen joitakin voittoja. Lopulta hänenkin oli kuitenkin taivuttava rauhaan. Tammikuussa 1622 solmittiin Nikolsburgin rauha, jolla Bethlen luopui Unkarin kuninkuudesta. Toisaalta Transsilvaniaa laajennettiin käsittämään seitsemän Ylä-Unkarin komitaattia ja ruhtinaskunta käsitti näin nyt noin kolmanneksen Unkarin kuningaskunnasta. Rauha ei päättänyt konflikteja Bethlenin ja Habsburgien välillä. Eurooppa ajautui Böömin konfliktista alkaneeseen 30-vuotiseen sotaan. Laajan protestanttisen liiton muodostaakseen Bethlen meni naimisiin Brandenburgia hallinneiden Hohenzollernien Katariina Brandenburgin kanssa ja soti protestanttien puolelle kahdesti vuosina 1623 ja 1626. Liitosta neuvoteltiin myös esimerkiksi Ruotsin kuningas Kustaa II Adolfin kanssa. Mainittavampaa menestystä Bethlen ei kuitenkaan enää saanut, vaan joutui molemmilla kerroilla solmimaan vuoden 1622 tilanteeseen perustuneen rauhan. Bethlen kuoli Alba Iuliassa () 15. marraskuuta 1629.


title: Gábor Bethlen

text: Transsilvania oli vaurastunut huomattavasti Bethelenin valtakaudella. Valtakaudesta onkin sittemmin puhuttu joissakin yhteyksissä Transsilvanian "kultaisena kautena". Vaikka kaikki Bethlenin tavoitteet eivät toteutuneetkaan, Transsilvaniasta oli tullut myös kansainvälisesti merkittävä tekijä. Bethlenin armeijan muodostanet hajdut ja székelyt tulivat tunnetuiksi saavuttamistaan voitoista. Erityisen tunnetuiksi Euroopassa tulivat unkarilaiset husaarit. Bethlenin kuoleman jälkeen Transsilvanian ruhtinattarena toimi hänen vaimonsa Katariina.


title: Trần Đại Quang

text: Trần Đại Quang (12. lokakuuta 1956 – 21. syyskuuta 2018) oli vietnamilainen poliitikko. Hän oli maan presidentti vuosina 2016–2018.


title: Trần Đại Quang

text: Trần oli köyhistä oloista. Isä hankki elantonsa kalastajana joella ja äiti oli banaaninmyyjä. Trần toimi aktiivisesti Vietnamin kommunistisessa puolueessa ja nousi sitä kautta presidentiksi.


title: Trần Đại Quang

text: Trần Đại Quang kuoli virassa ollessaan yllättäen, vaikka sairastelikin pitkään. Hän oli viime ajat ollut näkymättömissä, mikä herätti kysymyksiä. Poikkeuksellisesti hän osallistui oli 20. syyskuuta 2018 Aasian maiden yhteisen talousjärjestön kokoukseen ja otti 11. syyskuuta Hanoissa vastaan Indonesian presidentin Joko Widodon.


title: Kolmas Henokin kirja

text: Kolmas Henokin kirja eli Heprealainen Heenokin kirja on juutalainen apokryfi, joka on kirjoitettu vuosien 400 jaa. ja 500 jaa. välillä. Kirja tunnetaan myös nimellä Palatsien kirja, Ylipappi Ismael Rabbin kirja ja Metatronin ilmestys. Kirja on tärkeässä asemassa kabbalistisessa mystiikassa.


title: Kolmas Henokin kirja

text: Kirja on todennäköisesti pseudepigrafi, ja se on laitettu tannaiitti Ishmael ben Elisha ha-Kohennin nimiin, jonka isä palveli Jerusalemin temppelissä ylipappina. Rabbi Ishmal ben Elisha on merkittävä hahmo kabbalakirjallisuuden kehityksessä.


title: Kolmas Henokin kirja

text: Teksti tunnettiin pitkään vain katkelmina. Vuonna 1928 ruotsalainen teologi ja eksegeetti, Oxfordin yliopiston professori Hugo Odeberg kokosi kolmannen Henokin kirjan tekstin eri katkelmista ja käsikirjoituksista, joista vanhin oli vuodelta 1511.


title: Kolmas Henokin kirja

text:
Kolmas Henokin kirja kertoo rabbi Ismaelin ilmestyksestä, jossa hän nousee taivaaseen. Taivaassa hänet ottaa vastaan ylienkeli Metatron, joka paljastaa olevansa Henok, Aadamista seitsemäs, jonka Jumala on korottanut taivaaseen ja tehnyt hänestä arkkienkelin:
Kirja korostaa enkelimystiikkaa. Siinä on myös useita kreikan ja latinan lainasanoja.


title: Kolmas Henokin kirja

text: Kolmannella ja ensimmäisellä Henokin kirjalla on useita yhtäläisyyksiä ja todennäköisesti 3. Henokin kirjan kirjoittaja on tuntenut 1. Henokin kirjan:


title: Saastamoisen poika

text: Saastamoisen poika on kuusiosainen komediasarja taksikuski Antti Saastamoisen seikkailuista. Sarjaa esitettiin ensimmäisen kerran Yle TV2 -kanavalla vuonna 1989 ja myöhemmin uusintana vuosina 1992 ja 2003.


title: Saastamoisen poika

text: Sarja oli tulosta 1980-luvun lopulla järjestetystä käsikirjoituskilpailusta. Sarjan ovat kirjoittaneet kokkolalaisveljekset Tapani ja Timo E. Rinne ja sen on ohjannut Jussi Niilekselä.


title: Saastamoisen poika

text: Sarja julkaistiin DVD:nä 7.9.2018.


title: Luonnon taustasäteily

text: Luonnon taustasäteily koostuu maapallon maaperästä ja kallioperästä lähtöisin olevien radioaktiivisten alkuaineiden hajoamisprosesseista ja maapallon ulkopuolelta tulevasta kosmisesta säteilystä. Avaruudesta peräisin olevan säteilyn osuus annoksesta on noin 0,33 millisievertiä (mSv), maaperän ja rakennusmateriaalien aiheuttama noin 0,5 mSv. Luonnon taustasäteilyn määrä vaihtelee maapallon eri kohdissa ja korkeuksissa.


title: Syklofaanit

text: Syklofaanit ovat orgaanisia yhdisteitä, joissa kaksi tai useampi aromaattinen rengasrakenne on yhdistynyt toisiinsa tyydyttyneen tai tyydyttymättömän hiilivetykejun välityksellä muodostaen silmukkamaisen rakenteen. Syklofaanit ovat mielenkiinnon kohteena niiden usein jännittyneen rakenteen ja poikkeuksellisten ominaisuuksien vuoksi. Syklofaanien tutkimus on osa supramolekulaarisen kemian tutkimuskohteita.


title: Syklofaanit

text:
Ensimmäisen kerran syklofaaneihin kuuluvan molekyylin [2,2]metasyklofaanin synteesin julkisti M. M. Pellegrin vuonna 1899. Seuraava ryhmään kuuluva yhdiste [2,2]parasyklofaani syntetisoitiin noin 50 vuotta myöhemmin. Tästä parannetun synteesin julkaisivat Donald J. Cram ja H. Steinberg 1951 ja tätä pidetään tärkeänä askeleena syklofaanien synteesin kehittymisessä.
Syklofaanien nimeämisessä yksinkertaisin tapaus on silloin, kun aromaattisia renkaita on kaksi. Tällöin nimessä aromaattisia renkaita yhdistävien hiiliatomien lukumäärä tulee hakasulkeiden sisään, tätä seuraa näiden hiilivetyryhmien aromaattiseen renkaaseen sitoutumista kuvaava liite meta (ketjut 1- ja 3-asemissa aromaattisessa renkaassa) tai para (ketjut 1- ja 4-asemissa aromaattisessa renkaassa). Lopuksi yhdisteessä on pääte syklofaani. Monimutkaisemmille syklofaaneille on IUPAC:lla oma nimeämisjärjestelmänsä.


title: Syklofaanit

text: Syklofaanien rengasrakenne on usein jännittynyt, varsinkin silloin kun aromaattisia renkaita yhdistävät hiilivetykejut ovat lyhyitä, muutaman hiiliatomin mittaisia. Tällöin aromaattiset renkaat eivät ole täysin tasomaisia, mikä on poikkeuksellista. Spektroskooppisten tutkimusten perusteella renkaat ovat tästä huolimatta aromaattisia mutta reaktiivisempia kuin aromaattiset yhdisteet yleensä. Ne esimerkiksi reagoivat helposti elektrofiilisella aromaattisella substituutiolla. Aromaattiset renkaat voivat olla bentseenijohdannaisia tai heterosyklisiä. Esimerkiksi pyridiinirenkaita sisältäviä syklofaaneja tunnetaan. Tiettyjä funktionaalisia ryhmiä, esimerkiksi kruunueetteriryhmiä sisältävät syklofaanit voivat kelatoida metalli-ioneja. Tämän lisäksi monet suurikokoiset syklofaanit voivat toimia isäntämolekyyleinä pienemmille molekyyleille, jotka ovat niiden sisässä.


title: Ihaksenjärvi

text: Ihaksenjärvi on Etelä-Karjalassa Lappeenrannassa Kirpun lähellä sijaitseva järvi, joka kuuluu Urpalanjoen vesistöön.


title: Ihaksenjärvi

text: Järven pinta-ala on 110 hehtaaria eli 1,1 neliökilometriä. Se on 1,7 kilometriä pitkä ja 1,3 kilometriä leveä. Järvi on pyöreähkön muotoinen, mutta siinä on runsaasti pieniä lahtia. Niitä ovat Ruokolahti, Riihilahti, Laajalahti, Kolhonlahti ja Kivelänlahti. Suurin lahti Toikanlahti sijaitsee koillisrannassa ja se kääntyy Karjuniemen taakse. Järven lähiympäristö on alavaa maata, jossa moreenimäkien väliset alavat alueet ovat soistuneet tasaisiksi.


title: Ihaksenjärvi

text: Järvessä on Suomen ympäristökeskuksen mukaan kaksi saarta, mutta kartoissa niitä näkyy kolme. Saarien yhteispinta-ala on hieman yli 0,2 hehtaaria, mikä on noin 0,18 % järven kokonaispinta-alasta. Keskellä järvenselkää sijaitsee Sittasaari ja pohjoisrannan tuntumassa on Verkkosaari. Kolmas saari sijaitsee Toikanlahdella Piikkiniemen päässä. Saari on rannassa kiinni ja sinne on rakennettu silta. Järvenselällä on vielä matalikolla sijaitseva Uunikivi.


title: Ihaksenjärvi

text: Järvi on luodattu ja siitä on julkaistu syvyyskartat. Sen tilavuus on 2,9 miljoonaa kuutiometriä eli 0,0029 kuutiokilometriä. Järven keskisyvyys on 2,7 metriä ja suurin syvyys on 6,8 metriä. Syvin kohta sijaitsee keskellä järvenselkää Sittasaaren pohjoispuolella.


title: Ihaksenjärvi

text: Järven rantaviivan pituus on 7,7 kilometriä, josta saarten rantaviivan yhteispituus on yli 200 metriä. Järven rannat ovat metsämaata paitsi kolmen maatilan lähellä, missä pellot ulottuvat rantaan asti. Järven lähiympäristössä on sijainnut kuusi maatilaa, joista puolet on lopettanut toimintansa. Järven asutus on lähinnä vanhaa haja-asutusta, jonka lisäksi on rannoille rakennettu alle 20 vapaa-ajan asuntoa. Niille tulee tiet yhdystieltä 14759 ja siitä haarautuvilta kyläteiltä. Luumäen ja Lappeenrannan välinen kuntaraja ohittaa järven 250 metriä pohjoiseen.


title: Ihaksenjärvi

text: Järvi sijaitsee Urpalanjoen vesistössä (vesistöaluetunnus 09) Ihaksenlanjoen valuma-alueella (09.007). Järven vedenpinnan korkeus on 59,9 metriä mpy.


title: Ihaksenjärvi

text: Järvi saa pääosan vedestään omalta lähialueeltaan, sillä se on vesistöalueensa latvajärviä. Järveen on johdettu suo- ja metsäojia ympäröiviltä soilta. Ihaksenjärven lähialueella ei ole yhtään järveä tai lampea, joka laskisi siihen. Järven lasku-uoman on suoraksi kaivettu suo-oja Mustaksenlampeen (9 ha), josta laskee Mustaksenoja Ala-Hirvakseen (78 ha). Vesireitti jatkaa Saarensuunpurona alaspäin ja uoman nimi muuttuu Kirpun jälkeen Ihaksenjoeksi, joka yhtyy alempana Urpalanjokeen ennen Suurijärveä.


title: Ihaksenjärvi

text: Vedenlaatu on hyvä. Vesi lievästi humusleimaista, se on hapanta ja sen puskurikyky happamoitumista vastaan on huono. Järvi on ravintoarvoilla mitattuna karu eli oligotrofinen. Järvessä elää ahven, särki, hauki, lahna, made, kiiski, sorva ja ruutana. Sinne on myös istutettu kuhaa ja planktonsiikaa.


title: Ihaksenjärvi

text: Järvellä ei ole suojeltuja kohteita. Sen pohjoispuolella sijaitsee ojittamaton Mustaksensuo (FI0413003, 82 hehtaaria), jossa on laaja avosuon Natura 2000 -ohjelmaan mukaan otettu alue. Sen eteläpää ulottuu järven lähelle ja sieltä laskee järveen oja.


title: Milesialaiset

text: Milesialaiset eli Milin pojat ovat Irlannin mytologiassa kansa, joka ajoi jumalten heimon Tuatha Dé Danannin maan alle. Milesialaisten katsotaan olevan Irlannin kelttiläisen väestön esi-isiä, ja tarinoissa korostetaan, että heillä oli saapuessaan muinainen oikeus saareen. Milesialaiset löivät Tuatha Dé Danannin, ja sen jälkeen kansat sopivat jakavansa Irlannin kahtia: maanpäällinen osa kuului milesialaisille, maanalainen Tuatha Dé Danannille. Irlannin keskiaikaisten historioitsijoiden mukaan jumalat ajettiin vanhoihin hautakumpuihin, joissa heidän piti siitä lähtien elää. Hautakumpujen nimitys oli "side" tai "sidhe", joka lausutaan "shee", ja tätä sanaa on käytetty tuonpuoleisesta maailmasta irlantilaisissa taruissa. Siten esimerkiksi banshee tarkoittaa "hautakummun naista".


title: Elkiänjärvi

text: Elkiänjärvi on Etelä-Karjalassa Luumäellä Suo-Anttilassa sijaitseva järvi, joka kuuluu Urpalanjoen vesistöön. Järvi on ollut vuodesta 1941 kahdessa osassa, koska Sudenlahden yli rakennettiin penger. Tässä artikkelissa käsitellään molempia vesialtaita yhdessä.


title: Elkiänjärvi

text: Järven pinta-ala on 184 hehtaaria eli 1,8 neliökilometriä. Se on 2,2 kilometriä pitkä ja 1,5 kilometriä leveä. Vaikka matala järvi on selkeäpiirteinen, jakavat Martinniemi, Noidanniemi sekä niiden välissä olevat saaret järven kahdeksi alueeksi. Lounaispuolen Kinnarinlahti muodostaa toisen kokonaisuuden ja itäpuolen järvenselkä toisen. Järvellä on monia lahtia ja niemiä. Itäpuolella ovat Saviniemi, Sudenlahti, Vaskivuori, Ojansuunniemi, Marjaniemi ja Laajanlahti. Järven keskiosa on kivinen ja saarien rikkoma. Siellä sijaitsevat pohjoisrannalla Martinniemi, Tiiponlahti, Nypelönlahti ja Käräniemi. Etelärannalla on Noidanniemen kärkien välissä Kortelahti. Lounaisosassa eli Kinnarinlahdella ei löydy enää muita niemiä tai lahtia. Järven ympäristö on alavaa maata, mutta sitä rikkovat siellä täällä pienet moreenimäet. Tällaisia mäkiä ovat pohjoispuolella Nikamanmäki, Vääntäjänmäki, Takasenvuori ja Vaskivuori, länsipuolella Vierevänmäki ja luoteispuolella Käräniemi ja Martinniemi.


title: Elkiänjärvi

text: Järvessä on neljä saarta. Niiden yhteispinta-ala on 1,0 hehtaaria, mikä on noin 0,54 % järven kokonaispinta-alasta. Kaikki saaret ovat yli aarin kokoisia. Suurisaari on 140 metriä pitkä ja 100 metriä leveä. Sen pinta-ala on noin 0,8 hehtaaria ja se on autio. Muita saaria ovat viereinen Paskasaari ja idempänä sijaitsevat Ukonsaari ja Martinsaari. Niissä on molemmissa loma-asunnot.


title: Elkiänjärvi

text: Järvi on luodattu ja siitä on julkaistu syvyyskartat. Sen tilavuus on 1,7 miljoonaa kuutiometriä eli 0,0017 kuutiokilometriä. Järven keskisyvyys on 0,9 metriä ja suurin syvyys on 1,7 metriä. Syvin kohta sijaitsee Martinniemen edustalla sen itäpuolella.


title: Elkiänjärvi

text: Järven rantaviivan pituus on 11,2 kilometriä, josta saarten rantaviivan yhteispituus on 0,7 kilometriä. Järven rannat ovat metsämaata, joka on paikoin soistunutta, ja peltomaata, jota esiintyy pohjoisrannoilla. Järven lähiympäristössä sijaitsee kuusi maatila, joiden peltoja ne ovat. Muun haja-asutuksen lisäksi rannoille on rakennettu yli 20 vapaa-ajan asuntoa. Niille tulee tiet yhdystieltä 14759 ja 14780.


title: Elkiänjärvi

text: Järvi sijaitsee Urpalanjoen vesistössä (vesistöaluetunnus 09) Urpalanjoen yläosan alueella (09.003). Järven vedenpinnan korkeus on 57,6 metriä mpy.


title: Elkiänjärvi

text: Järvi saa pääosan vedestään omasta lähiympäristöstään, sillä se on vesistöalueensa latvajärviä. Järveen on johdettu toistakymmentä suo- tai pelto-ojaa. Niistä huomattavimmat ovat Sudenlahteen, Ojansuunniemeen, Laajalahteen ja suurelta Noidansuolta Kinnarinlahteen laskevat ojat. Elkiänjärven alueella ei ole järviä, jotka laskevat järveen. Järven laskujoki on Nypelönlahdelta alkava Käräjoki, joka laskee kilometrin päässä Salajärveen (42 ha). Tämän laskuoja yhtyy vuorostaan Reijokankaansuolla Suojärven kosteikon läpi virtaavaan johto-ojaa, joka laskee heti Urpalanjokeen.


title: Elkiänjärvi

text: Järven vedenlaatu on vuosien aikana heikentynyt. Vesi on nykyään hapanta ja sen vedenväri on ruskeaa, mikä johtunee tulo-ojien tuomasta humuksesta. Järvi kuuluu Urpalanjoen vesistön kunnostushanketta ja pakalliset asukkaat ovat osallistumalla hankkeeseen pyrkineet ehkäisemään järven rehevöitymistä ja säilyttämään järven virkistyskäyttöarvo. Järven kalalajeihin kuuluu luontaisesti ainakin ahven, särki, hauki, lahna, made ja kiiski. Sinne on myös istutettu planktonsiikaa ja lohta.


title: Elkiänjärvi

text: Vaskivuorella sijaitsee kalliomaalaus, jossa on kuvioita neljässä kohtaa. Järven vierestä kulkee salpalinjan linnoituksien juoksuhautoja, sijaitsee joitakin betonibunkkereita ja Lusikkovuoren luola. Näihin vuonna 1941 rakennettuihin rakennelmiin liittynee Sudenlahden poikki rakennettu penger, joka katkaisee lahden. Sille piti pystyttää estekivirivistö, jollaisia rakennettiin panssarivaunuille esteeksi.


title: Tellus-maatietokanta

text: Tellus on Maahanmuuttoviraston "maatietopalvelun" ylläpitämä viranomaiskäyttöön tarkoitettu maatietokanta, johon kootaan maatietoa viraston päätöksenteon sekä sidosryhmien tarpeisiin. Tietokanta sisältää maatietopalvelun omat tuotokset sekä monipuolisesti valikoitua aineistoa keskittyen tärkeimpiin lähtömaihin. Telluksen tietoihin pääsee tutustumaan Euroopan turvapaikka-asioiden tukiviraston (EASO) ylläpitämän COI-portaalin kautta.


title: Tellus-maatietokanta

text: Tellus-maatietokanta on otettu käyttöön vuonna 2001. Maahanmuuttovirasto on uudistamassa tietokantaa portaaliksi, jota on suunniteltu avattavan myöhemmin myös julkiseen käyttöön.


title: Tellus-maatietokanta

text: Maatiedolla tarkoitetaan valtion oloja käsittäviä tietoja, kuten poliittisia tai yhteiskunnallisia olosuhteita, ihmisoikeustilannetta, lainsäädäntöä, maantietoa tai arkielämään liittyviä asioita. Maatietoa tarvitaan Maahanmuuttoviraston kaikilla toiminnan aloilla, kuitenkin erityisesti kansainvälistä suojelua koskevissa hakemuksissa. Maatiedolla on erityinen asema päätöksenteon tukena sekä lähtömaiden olosuhteiden ymmärtämisessä.


title: Viron politiikka

text: Viron politiikka on Viron tasavallan (Eesti vabariik) politiikkaa. Sen tärkein toimielin on Viron parlamentti, Riigikogu, jossa on 101 jäsentä. Toimeenpanovalta on Virossa hallituksella, jota johtaa pääministeri. Vuoden 2016 hallitukseen nousivat Keskustapuolue, Sosiaalidemokraatit ja oikeistolainen Isänmaan ja Res Publican liitto.


title: Liukuva keskiarvo

text:
Liukuva keskiarvo on eräs keskiarvolukujen tyyppi. Liukuvalla keskiarvolla lasketaan järjestyksessä olevan aineiston keskiarvoa havaintoa edeltävien arvojen kanssa tai sen ympäriltä (edellisiä ja seuraavia), ja täten laskennan arvot "liukuvat" eteenpäin vanhojen arvojen tippuessa pois ja uusien tullessa mukaan laskentaan. Liukuvia keskiarvoja on useita erilaisia.
Yksinkertainen liukuva keskiarvo (SMA, "eng. Simple Moving Average") lasketaan ottamalla havaintoarvo M aineistosta P ja laskemalla aritmeettinen keskiarvo M:stä ja sitä n-1 edeltävästä arvosta. N on luku joka kertoo kuinka monta lukua laskentaan otetaan mukaan (havaintoarvo M sisältyy, joten N:n tulisi olla 2 tai suurempi).


title: Liukuva keskiarvo

text: Liukuva keskiarvo 8. havainnon kohdalla, kun formula_1 olisi seuraava:


Liukuva keskiarvo


title: Together With Me (televisiosarja)

text: Together With Me: The Series (thaiksi: อกหักมารักกับผม) on 2017 Thai BL (Boys 'Love) draama, joka ilmestyi LINE TV:llä. Se ilmestyi keskiviikkoisin ja torstaisin 24.8.2017 ja 5.10.2017 välisenä aikana.


title: Together With Me (televisiosarja)

text: Se sisältää yhteensä 13 jaksoa, joiden keskimääräinen kesto on 50 minuuttia. Tämä tarina tapahtuu ennen Bad Romance The Seriesin tapahtumia. Se keskittyy Korn ja Knockiin ja miten he tapasivat ja kaikki heidän suhteensa esteet, joita heidän oli läpäistävä ennen kuin heistä virallisesti tuli pari.


title: Together With Me (televisiosarja)

text: Sarjassa on kolme pääparia: Korn & Knock, Farm & Bright, P'phu & opettaja Kavitra.


title: Together With Me (televisiosarja)

text: Vuoden 2018 alussa ilmoitettiin, että sarjalle olisi tulossa jatko-osa "Together With Me The Next Chapter", joka seuraa Korn & Knockin suhdetta Bad Romance -sarjan jälkeen. Virallinen julkaisupäivä on 28. syyskuuta 2018.


title: Together With Me (televisiosarja)

text: Eräänä päivänä Amphawassa Knock, nuori insinööriopiskelija herää järkytykseen, hän on alasti lapsuuden ystävänsä Kornin vieressä juomisen ja hormonien vuoksi. Taistelun ja kiistelyn jälkeen Korn ja Knock sopivat pitävän tämän salassa, koska Knockilla on tyttöystävä, eikä hän ole homo.


title: Together With Me (televisiosarja)

text: Kornin paras ystävä, Yihwa ottaa asiat omiin käsiinsä ja yrittää paljastaa Knockin pahan tyttöystävän Plern Plengin suunitelmat. Tämän sarjan aikana Korn ja Knock taistelevat paljon, mutta heillä on myös paljon suloisia hetkiä yhdessä ja lopulta he molemmat tunnustavat toisilleen ja alkavat seurustella.


title: Together With Me (televisiosarja)

text: Tul Pakorn Thanasrivanitchai näyttelee "Knock"


title: Together With Me (televisiosarja)

text: Max Nattapol Diloknawarit näyttelee "Korn"


title: Together With Me (televisiosarja)

text: Maengmum Pimnitchakun Bumrungkit näyttelee "Yihwa"


title: Together With Me (televisiosarja)

text: Tomo Visava Thaiyanont näyttelee "Cho"


title: Together With Me (televisiosarja)

text: Aim Satida Pinsinchai näyttelee "Plern Pleng"


title: Together With Me (televisiosarja)

text: Tantimaporn Supawit näyttelee "Farm"


title: Together With Me (televisiosarja)

text: Apiwit Porsche näyttelee "Bright"


title: Together With Me (televisiosarja)

text: Tripobphoom Suthaphong näyttelee "Mew"


title: Together With Me (televisiosarja)

text: Tem Khamphee Noomnoi näyttelee "Phubet"


title: Together With Me (televisiosarja)

text: Thitichaya Chiwpreecha näyttelee "Fai"


title: Together With Me (televisiosarja)

text: Janistar Phomphadungcheep Ken näyttelee "Prae"


title: Together With Me (televisiosarja)

text: Mai Sukonthawa näyttelee "Kavitra"


title: Transiting Exoplanet Survey Satellite

text: Transiting Exoplanet Survey Satellite (TESS)on Nasan eksoplaneettoja tutkiva avaruusteleskooppi. Se kuuluu Nasan Explorers-ohjelmaan.


title: Transiting Exoplanet Survey Satellite

text: TESS laukaistiin avaruuteen 18. huhtikuuta 2018 Falcon 9 -kantoraketilla Cape Canaveral Air Force Station Space Launch Complex 40:stä.


title: Transiting Exoplanet Survey Satellite

text: TESS on seuraaja Kepler-avaruusteleskoopille. Se tarkkailee 400 kertaa suurempaa taivaanalaa. Tavoitteena on löytää 20 000 uutta eksoplaneettaa. Laukaisun aikaan niitä tunnettiin 3800 kappaletta.


title: Tomo Visava Thaiyanont

text: Visava Thaiyanont (thai: วิศว ไทยานนท์, s. 7. kesäkuuta 1990), paremmin tunnettu hänen lempinimestään Tomo (thai: โทโมะ), on thai-japanilainen näyttelijä ja Thaimaalaisen pop-yhtyeen K-Otic jäsen RS Limited yhtiöstä.


title: Tomo Visava Thaiyanont

text: Tomo syntyi Bangkokissa Thaimaassa thaimaalaiselle isälle ja japanilaiselle äidille, hänellä on yksi vanhempi sisar ja yksi vanhempi veli. Tomo on 175 cm pitkä, painaa 60 kg, hänen veriryhmänsä on O + ja hänen horoskoopinsa on Kaksonen.


title: Tomo Visava Thaiyanont

text: Tomo kävi Nivan kansainvälistä koulua Bangkokissa, Thaimaassa. Tomon pääaine yliopistossa oli bisnes ja hän valmistui Bangkokin yliopiston kansainvälisestä yliopistosta vuonna 2015. Tomo on kaksikielinen, hän asui Yhdysvalloissa 8 vuotta. Hän osaa puhua thaita, japania ja englantia. Joitakin hänen harrastuksistaan ovat koripallo, breakdancing ja beatboxing.


title: Tomo Visava Thaiyanont

text: Instagram


title: Tomo Visava Thaiyanont

text: Twitter- 2008: Seventeen Magazine's Choice Rising Star as a Group


title: Tomo Visava Thaiyanont

text: - 2009: KAZZ Magazine Award - Best Group


title: Tomo Visava Thaiyanont

text: - 2009: POP Music Award - Best Idol


title: Tomo Visava Thaiyanont

text: - 2009: POP Music Award - Song of the Year


title: Tomo Visava Thaiyanont

text: - 2009: POP Music Award - POP Download - KAMIKAZE - Puean Gun Chun Ruk Tur


title: Tomo Visava Thaiyanont

text: - 2011: SEED Awards - Best MV 'Alone'


title: Olavi Kaukola

text: Olavi Kaukola (1912 – 1982) oli suomalainen rovasti ja kirjailija. Kaukola oli kirkkoherrana Evijärvellä.


title: Mic Mac

text: Mic Mac oli Helsingissä 1970-luvulta 2010-luvulle asti toiminut nuortenvaateliike, joka tuli tunnetuksi visuaalisesti hätkähdyttävästä ja eroottissävyisestä mainonnastaan. Mic Macillä oli myös liikkeen nimeä kantava oma farkkumerkki, jota myytiin ympäri Suomen. Mic Macin suosion huippu ulottui 1970-luvun lopulta 1980-luvulle.


title: Mic Mac

text: Suomalaisyritystä ei pidä sekoittaa 1970-luvun alun keskieurooppalaiseen MicMac-luksusvaateketjuun, jonka omisti Brigitte Bardot’n kolmantena aviomiehenä tunnettu Gunter Sachs.


title: Mic Mac

text: Mic Macin perusti Eila Salovaara vuonna 1972 ensin Puotilaan ja sitten Helsingin Kluuviin Vuorikadulle lähelle Kaisaniemenkatua, jonka varrella oli tuolloin paljon vaateliikkeitä. Salovaara oli työskennellyt aiemmin Puotilan yksityisessä päiväkodissa ja kiinnostunut lastenvaatteista. Ennen Mic Maciä hänellä oli Papukaija-nimisiä lastenpukimoita Helsingin lähiöiden ostoskeskuksissa. Vuorikadun Mic Macissä myytiin alkuvaiheessa omien Järvenpäässä tehtyjen tuotteiden lisäksi muun muassa Mary Quantin ja Japin tuotteita. Oman farkkumerkkinsä rinnalla Mic Mac myi myös Levi’s-, Lee- ja Wrangler-tuotteita.


title: Mic Mac

text: Mic Macissä työskenteli muiden muassa "Suosikki"-lehden Miss Farkku-Suomeksi 1978 valitsema Anne Murto, jonka mittojen mukaan suunniteltiin tuhansia pareja myynyt Primadonna-malli.


title: Mic Mac

text: Mic Macin surrealistis-eroottista mainontaa teki etenkin 1980-luvulla Herbie Kastemaa, joka suunnitteli liikkeelle jopa oman kirjaintyypin. Se palkittiin vuonna 1985 Vuoden Huiput -kilpailun kultahuipulla, ja Mic Macin mainonnasta Kastemaa palkittiin kultahuipulla myös seuraavana vuonna. Hopeahuippuja Mic Mac tuotti Kastemaalle ainakin neljästi, ja mainoksia palkittiin myös Kultajyvä-kilpailussa. Mainosten tekstit laati Alpertti Skyttä, ja valokuvaajia olivat ainakin Ismo Hölttö ja Markku Lähdesmäki.


title: Mic Mac

text: Suomalainen farkku-uranuurtaja Matti Majava on todennut Mic Macin olleen ainoa farkkumerkki Suomessa, joka onnistui 1990-luvulla pääsemään ”lökäpöksyisen” hip hop -sukupolven suosioon.


title: Mic Mac

text: Mic Mac Boys -liike lopetettiin Forum-kauppakeskuksesta vuonna 2013 K & N Tukku Oy:n nimissä ollut verkko-osoite www.micmac.fi on myös kadonnut 2010-luvun keskivaiheilla.


title: Piispanpuisto

text: Piispanpuisto on Kuopion keskustaan kuuluvan Väinölänniemen kaupunginosassa sijaitseva historiallinen puistoalue. Varsinaista puistoaluetta rajaavat etelässä Hallituskatu, lännessä Piispankatu, pohjoisessa Kirkkokatu ja idässä Sepänkatu.


title: Piispanpuisto

text: Piispanpuisto ympäristöineen on muovautunut nykyiseen asuunsa monessa kaupungin historian vaiheessa. Esimerkiksi Kuopion seudun toinen ja kolmas kirkko ovat sijainneet puiston alueella. Vanhoissa kartoissa aukio kulki nimellä "Hallitustori". Kun puiston eteläsivulle valmistui lääninhallituksen rakennus 1885 (tai 1884), rakennuksen pohjoispuolinen aukio istutettiin puistoksi ja aukio nimettiin Piispanpuistoksi. Nimi saatiin Kuopion ensimmäisen hiippakunnan ajalta peräisin olevasta piispantalosta puiston länsisivustalla. Puisto on puuvaltainen, mikä oli tyypillistä 1900-luvun vaihteen arvopuistoille.


title: Piispanpuisto

text: Puisto kuuluu ympäristöineen osana laajempaan, loppuvuodesta 2017 perustettuun Kuopion kansalliseen kaupunkipuistoon.{


title: Piispanpuisto

text:
Piispanpuistossa sijaitseva "Kuopion toisen ja kolmannen kirkon muistokivi" (1952) muistuttaa paikalla sijainneista kirkoista ja niiden hautausmaasta. Puistossa on myös ensimmäisen Kuopion kaupungin perustajan (1651) "Pietari Brahen muistomerkki" (Olli Halonen, 1985).
Museovirasto luokittelee Piispanpuiston ja sen ympäristön erityisesti etelän suuntaan valtakunnallisesti merkittäväksi rakennetun kulttuuriympäristön kohdealueeksi ("Kuopion Piispanpuiston ympäristö ja kuurojen koulu"). Piispanpuiston ympäristössä sijaitsevia rakennuksia ovat muun muassa:


title: Eron Harris

text: Eron Harris (s. 26. marraskuuta 1993 Indiana, Indianapolis) on yhdysvaltalainen koripalloilija, pelipaikaltaan takamies. Hyvän yliopistopelaajauran tehnyt Harris on pelannut ammattilaisena NBA:n kehityssarjassa ja Suomen pääsarjassa.


title: Eron Harris

text: Harris pelasi yliopistokoripalloa Länsi-Virginian yliopistossa vuosina 2012–2014 ja Michiganin osavaltionyliopistossa vuosina 2015–2017. Yliopistonvaihdoksen syynä oli Harrisin halu olla enemmän läsnä pikkuveljensä ja muun perheensä elämässä. Parhaalla yliopistokaudellaan 2013–2014 Harris lukeutui korkeimmalla sarjatasolla NCAA I:ssä Big 12 Conferencen parhaisiin pelaajiin: hän heitti 17,2 pistettä ottelua kohden ollen konferenssin neljänneksi paras. Vapaaheitoissa Harris oli samalla kaudella konferenssin kolmanneksi ja kolmen pisteen heitoissa neljänneksi tarkin pelaaja. Joulukuussa 2015 Denzel Valentinen loukkaannuttua Harris siirtyi tämän paikalle MSU:n avausviisikkoon. Harrisin yliopistokoripalloura päättyi vuonna 2017 jo helmikuussa leikkausta vaatineeseen polvivammaan, joka syntyi korinteon jälkeisessä alastulossa.. Seniorikaudellaan hän oli ehdolla NCAA:n parhaaksi heittäväksi takamieheksi.


title: Eron Harris

text: Harrisia ei varattu . Hän teki ensimmäisen ammattilaissopimuksensa tammikuussa 2018 NBA:n kehityssarjassa pelanneen Wisconsin Herdin kanssa. Harris pelasi Herdissä 12 ottelussa alle seitsemän minuuttia ottelua kohden. Hänet vapautettiin kokoonpanosta helmikuussa mutta kutsuttiin takaisin maaliskuussa. Herd jäi G-liigan pudotuspelien ulkopuolelle.


title: Eron Harris

text: Elokuussa 2018 Harris siirtyi yksivuotisella sopimuksella Suomen pääsarjaan, Tampereen Pyrintöön.


title: Eron Harris

text: Pyrinnön päävalmentaja Sami Toiviaisen mukaan Harris pelaa luontaisimmillaan heittävänä takamiehenä, mutta hänellä on myös taitoa toimia pelintekijänä. Toiviaisen mukaan Harrisin monipuolisuus ulottuu myös pienen laitahyökkääjän pelipaikalle.


title: Henok

text: Henok (hepreaksi ֲחֲנוֹךְ, kreikaksi Ενώχ), on Raamatussa esiintyvä miehen nimi, joka merkitsee "vihkiytynyt, vannoutunut, kurinalainen".


title: Henok

text: Nimillä Henok, Hanok tai Eenok voi tarkoittaa seuraaviaHenokin nimellä on kirjoitettu pseudepigrafisia kirjoja:


title: São Paulon kansainväliset elokuvajuhlat

text: São Paulon kansainväliset elokuvajuhlat eli Mostra () on Brasiliassa São Paulossa vuosittain järjestettävä elokuva-alan tapahtuma, jonka järjestää ABMIC (Associação Brasileira Mostra Internacional de Cinema).


title: São Paulon kansainväliset elokuvajuhlat

text: Tapahtumaa alettiin järjestää 1977 São Paulon taidemuseon elokuvamuseon johtajan ja elokuvakriitikon Leon Cakoffin aloitteesta. Tuolloin taidemuseo täytti 30 vuotta.


title: Lempi Kari

text: Lempi Kari (1898–1976) oli suomalainen näyttelijä joka näytteli Tampereen Työväen Teatterissa vuosina 1910–1929. Teatterin tähtinäyttelijöihin kuulunut Lempi Kari oli suosittu komedia-, operetti- ja lauluosien esittäjä.


title: Weightlifting Fairy Kim Bok-joo

text: Weightlifting Fairy Kim Bok-joo () on televisioyhtiö MBC:n esittämä eteläkorealainen draamasarja. Sen päärooleissa ovat Lee Sung-kyung, Nam Joo-hyuk, Lee Jae-yoon ja Kyung Soo-jin.


title: Alpo Wikman

text: Alpo Johannes Wikman (27. heinäkuuta 1899 Kymi – 4. joulukuuta 1970) oli suomalainen näyttelijä ja laulaja. Hän käytti myös taiteilijanimeä Alpo Viika.


title: Alpo Wikman

text: Wikman teki vuonna 1938 neljä levytystä yhdessä Sointu-orkesterin kanssa, kappaleet oli säveltänyt ja sanoittanut Usko Kemppi.


title: Alpo Wikman

text: Wikman esiintyi myös elokuvissa Kaksi kivaa kaveria (1944), Pajasta palatsiin (1946) ja Pikku Pietarin piha (1960) sekä tv-elokuvissa Katariina kaunis leski (1961), Kesäyön unelma (1962) ja Mies, joka otti osansa (1963).


title: Luganon lentoasema

text: Luganon lentoasema (Lugano Airport, myös Lugano-Agno Airport) on lentoasema Etelä-Sveitsissä Luganon länsipuolella. Lentoasema sijaitsee pääosin Agnon kunnassa, mutta tarkasti ottaen myös Bioggion ja Muzzanon kuntien alueella. Se oli vuonna 2017 matkustajamäärältään Sveitsin viidenneksi suurin lentoasema.


title: Luganon lentoasema

text:
Lentoaseman omistaja ja ylläpitäjä on Lugano Airport SA. Yhtiön omistajia ovat Luganon kaupunki ja Ticinon kantoni. Yhtiön liikevaihto oli vuonna 2016 noin 12 milj. Sfr.
Lentoasema on aloittanut toimintansa vuonna 1938.


title: Luganon lentoasema

text: Lentoaseman vuosittaiset matkustajamäärät ovat vuosina 2000–2017 vaihdelleet 140 000:sta 290 000:een.


title: Luganon lentoasema

text: Vuonna 2018 lentokentältä oli Swissin päivittäisiä lentoja Zürichiin. Lisäksi tsekkiläinen Silver Air lensi lomalentoja Italiaan Elballe ja Kroatiaan Losinjiin.


title: Aune Vihriälä

text: Aune Esteri Vihriälä (24. marraskuuta 1909 – 19. elokuuta 1975) oli suomalainen laulaja ja näyttelijä. Hän teki vuonna 1938 levytyksiä yhdessä Sointu-orkesterin ja Reino Armion kanssa.


title: Vihriälä

text: Vihriälä voi tarkoittaa:


title: Falmer

text: Falmer tai Falmers on brittiläinen farkkumerkki, jota valmistettin myös Suomessa. Sitä teki Lahdessa Falmer International (Suomi) Oy läpi 1970-luvun. Myös Britanniassa merkki oli suosionsa huipulla 1970-luvulla, jolloin sen käyttäjiin lukeutuivat Mary Quant, Cher, Bryan Ferry, Dudley Moore ja The Rolling Stones.


title: Falmer

text: Falmer-merkkiä pidetään "designer jeans" -ilmiön aloittajana, kun se 1970-luvun alussa tilasi muotisuunnittelija Peter Goldingilta tämän nimeä kantavan malliston. Falmer onnistui ensimmäisten joukossa karistamaan farkuista niiden työvaateimagon, joka tuolloin vielä vaivasi sittemmin suureen suosioon yltänyttä Levi’s-merkkiä.


title: Falmer

text: Falmer-farkkujen mainosmallina on ollut Naomi Campbell.


title: Falmer

text: Falmer International (Suomi) Oy työllisti vuoden 1979 alussa 160 henkilöä.


title: Joker (vuoden 2019 elokuva)

text: Joker on vuonna 2019 ensi-iltansa saava yhdysvaltalainen rikoselokuva, joka perustuu DC Comicsin luomaan superroistoon ja Batmanin arkkiviholliseen, Jokeriin. Elokuvan ohjaa Todd Phillips, joka myös käsikirjoitti sen yhdessä Scott Silverin kanssa. Sen pääosissa ovat Robert De Niro, Joaquin Phoenix, Zazie Beetz, Frances Conroy, Brett Cullen, Glenn Fleshler ja Marc Maron. "Joker" kertoo epäonnistuneesta stand up -koomikosta, joka aloittaa rikollisen elämän psykopaattisena ”Jokerina” 1980-luvun Gotham Cityssä.


title: Joker (vuoden 2019 elokuva)

text: "Joker" saanee ensi-iltansa 4. lokakuuta 2019.


title: Laihajärvi (Tienhaara)

text: Laihajärvi () on Venäjällä Leningradin alueella Viipurin piirissä sijaitseva Urpalanjoen vesistöön kuuluva järvi.


title: Laihajärvi (Tienhaara)

text: Järvi on 3,0 kilometriä pitkä ja 2,4 kilometriä leveä. Sen pinta-ala on noin 3 neliökilometriä suuri. Se sijaitsee Venäjällä Suomen rajan rajavyöhykkeen lähellä. Järven luoteispään etäisyys valtionrajasta on puoli kilometriä. Järvi on rantaviivan suhteen selkeäpiirteinen järvi, jossa saaret rikkovat järvenselän yhtenäisyyden. Järvessä on viisi lahtea, jotka muodostavat omat suojaisat elinympäristönsä niemien ja saarten suojassa. Saaria on seitsemän, joista suurin on 700 metriä pitkä ja 250 metriä pitkä. Muut saaret ovat huomattavasti tätä pienempiä.


title: Laihajärvi (Tienhaara)

text: Järven rannat ovat metsämaata, mutta lahden pohjukoissa on suorantaa. Rannat vaikuttavat autioilta, mutta järven itäpuolella sijaitsee Kolholan kulmakunta (). Osa järven ympäristön teistä ovat rajan suuntaisia ja osa on näitä kohtisuorassa. Vaalimaan rajanylityspaikan maantie kiertää järven ja Laihalammen eteläpuolelta jatkaen kohti itää.


title: Laihajärvi (Tienhaara)

text: Laihalammen ja Laihajärven välisellä alueella on runsaasti ojia, jotka on johdettu järveen. Järven laskuoja on Suomen puolella nimeltään Kanaoja. Se lähtee länteen työntyvän kapean lahden pohjukasta ja virtaa hitaasti ja meanderoiden kohti Suomen rajaa. Heti rajan ylitettyään oja yhtyy Urpalanjokeen Laisniemen kulmakunnan lähellä. Urpalanjoki kääntyy saman tien kohti Venäjän rajaa ja ylittää sen alle kilometrin päässä Kanaojan yhtymäkohdasta. Urpalanjoki laskee Itämeren Suomenlahteen.


title: Lucia Berlin

text: Lucia Berlin (s. Lucia Brown, 12. marraskuuta 1936 Juneau, Alaska – 12. marraskuuta 2004 Marina del Rey, Kalifornia) oli yhdysvaltalainen kirjailija. Elinaikanaan Berlin julkaisi 76 novellia. Niitä ilmestyi yhdysvaltalaisissa aikauslehdissä sekä kokoelmissa. Laajemmin tunnetuksi Berlin tuli kuitenkin vasta kuolemansa jälkeen, kun vuonna 2015 julkaistiin kokoelma valikoituja novelleja. "A Manual for Cleaning Women" nousi heti New Yorkin bestseller-listalle. Kokoelma on julkaistu suomeksi kahdessa osassa; "Siivoojan käsikirja ja muita kertomuksia" (2017) ja "Siivoojan käsikirja 2: Tanssia ruusuilla ja muita kertomuksia" (2018).


title: Lucia Berlin

text: Lucia Berlin syntyi Alaskassa. Hänen isänsä työskenteli kaivoksilla ja perhe muutti usein. Toisen maailmansodan jälkeen he muuttivat Santiago de Chileen. Vuonna 1955 Berlin aloitti opinnot New Mexicon yliopistossa ja suoritti loppututkinnon 1960-luvun lopulla. Berlin työskenteli elämänsä aikana lukion opettajana, siivoojana, puhelinvaihteen hoitajana, sairaanhoitajana ja lääkärin apulaisena. Asuinpaikka vaihtui usein myös Berlinin aikuisiällä. Vuonna 1994 runoilija Edward Dorn kutsui Berlinin Coloradon yliopistoon Boulderiin, jossa Berlin toimi ensin vierailevana kirjailijana ja sittemmin professorina. Hän oli hyvin suosittu opettaja.


title: Lucia Berlin

text: Berlin oli kolmesti naimisissa, ja hän oli neljän pojan äiti. Berlinillä todettiin 10-vuotiaana skolioosi, jonka vuoksi hän joutui käyttämään usein metallista korsettia. Skolioosikorsetti puhkaisi hänen toisen keuhkonsa, ja 1990-luvun puolivälin jälkeen hän kulki aina happisäiliö mukanaan. Ison osan elämästään Berlin taisteli alkoholismin kanssa. Berlin kuoli syöpään 68-vuotiaana.


title: Lucia Berlin

text: Berlin sai 24-vuotiaana ensimmäisen kerran tekstejään kirjallisiin aikakauslehtiin "Noble Savage" ja "The New Strand". Myöhemmin novelleja ilmestyi myös muissa lehdissä, kuten "Atlantic Monthlyssa" ja "New American Writingissa". Useimmat Berlinin novelleista on julkaistu kolmessa kokoelmassa "Homesick" (1991), "So Long" (1993) ja "Where I Live Now" (1999). Kokoelma "Homesick" voitti American Book Award -palkinnon.


title: Lucia Berlin

text: Monet Berlinin novelleista perustuvat jollain tavalla hänen omaan elämäänsä. Kirjoitukset eivät ole omaelämäkerrallisia, mutta Berlin luonnollisesti sai aineistoa kirjoituksiinsa värikkäästä elämästään; lukuisista asuinpaikoista eri puolilla Yhdysvaltoja ja Etelä-Amerikkaa, vaihtelevista työpaikoistaan, puolisoistaan ja lapsistaan.


title: Hermes Eksorsisti

text: Pyhä Hermes Eksorsisti, toiselta nimeltä myös Rooman Hermes (kuollut n. 270) oli pappi, eksorsisti ja marttyyri keisari Aurelianinuksen vainoissa (270-275). Jotkut sanovat pyhimyksen kuolleen armeijan luona Tonavan varrella, kun taas toisten mielestä hän kuoli Bolognassa. Hänen juhlapäiväänsä vietetään 31. joulukuuta. On mahdollista, että hän on identtinen Bononian Hermaksen kanssa. Pyhimys on kuvattu esimerkiksi miehenä hevosen selässä ajamassa pahaa henkeä naisesta tai miehenä ajamassa pahaa henkeä pois lapsesta.


title: Delfina Sessa

text: Delfina Sessa on italialainen kääntäjä ja opettaja. Hän on ansioitunut suomalaisen kaunokirjallisuuden kääntäjänä äidinkieleensä italiaan. Hänen käännöksiinsä lukeutuu mm. Leena Landerin, Rosa Liksomin ja Salla Simukan teoksia. Sessa on opettanut italian kieltä Turun yliopistossa. Hän on toiminut myös lukion opettajana Italiassa.


title: Delfina Sessa

text: Sessan kiinnostus suomen kieleen alkoi sattumasta. 1980-luvun lopulla yliopistossa opiskellessaan hän päätti ottaa kolmannen vieraan kielen englannin ja ranskan rinnalle. Ensi alkuun uudeksi aineeksi valikoitui saksa, mutta myöhemmin ajatukset siirtyivät ei-germaanisiin kieliin. Viimeisenä mahdollisena päivänä vaihtaa opiskelukieli Sessa kuuli junassa puhuttavan outoa kieltä, joka osoittautui suomeksi. Onnekkaasti yliopistossa oli pieni suomen kielen osasto, johon Sessa liittyi neljänneksi opiskelijaksi.


title: Delfina Sessa

text: Sessa ei uskonut koskaan tarvitsevansa suomen kieltä työelämässä. Kielen taitaminen kuitenkin auttoi häntä saamaan harjoittelupaikan Euroopan parlamentin käännösosastolta sen jälkeen, kun Suomi oli liittynyt Euroopan unioniin. Myöhemmin hän onnistui saamaan stipendin Suomesta, jonne hän muuttikin toimien kieltenopettajana ja kääntäjänä.


title: Delfina Sessa

text: Sessan käännös "Scompartimento n. 6" (Rosa Liksomin alkuperäisteoksesta "Hytti nro 6") oli vuonna 2014 ehdolla arvostetun italialaisen Strega Europea -palkinnon saajaksi.


title: Clothing+

text: Clothing+ oli vuosina 2001–2018 toiminut suomalainen vaatetusalan yritys, joka oli keskittynyt puettavaan teknologiaan ja älyvaatteisiin. Kankaanpäässä toiminut yritys sai alkunsa vuonna 1998 perustetusta Reima Oy:n puettavan teknologian kehitysosastosta, josta 2001 muodostettiin oma yhtiö Clothing+. Vuonna 2008 se siirtyi toimivan johdon haltuun, kunnes Yhdysvaltalainen pörssiyhtiö Jabil Circuit osti yhtiön vuonna 2015 perustaen samalla vastaavan tutkimus- ja kehittämislaboratorion Floridaan. Elokuussa 2018 Jabil ilmoitti sulkevansa Kankaanpään yksikön ja siirtävänsä sen toiminnot Floridaan. Clothing+:lla oli myös toimistot Tampereella ja Shanghaissa. Lisäksi yhtiö omisti tekstiilielektroniikkaa valmistavan tehtaan Kiinan Deqingissä, jossa sillä oli noin 350 työntekijää.


title: Clothing+

text: Yrityksellä oli enimmillään Kankaanpäässä noin 40 työntekijää. Se tei myös yhteistyötä Tampereen teknillisen yliopiston sekä Nokian, Suunnon ja Polar Electron kanssa. Kankaanpäässä tehtyihin innovaatioihin lukeutuu muun muassa sykettä mittaava aluspaita.


title: Telo

text: Telo oli Toulonin kaupungin eponyyminen suojelusjumalatar. Hän oli alun perin pyhän lähteen jumalatar, jonka ympärille asutuskeskus muinoin syntyi. Perigeauxista on löytynyt useita omistuskirjoituksia jumalattarelle, ja yhdessä häntä pyydetään apuun yhdessä jumalatar Stannan kanssa.


title: Martti Lohikoski

text: Martti Lohikoski (10. marraskuuta 1912 Turku – 25. syyskuuta 2002 Hyvinkää) oli suomalainen Helsingin konservatorion rehtori, kuoronjohtaja ja laulaja.


title: Martti Lohikoski

text: Lohikosken vanhemmat olivat kuormausmestari Erkki Johannes Lohikoski ja Saima Maria Lindman. Hän kävi viisi luokkaa lyseota, valmistui merkonomiksi 1932 ja valmistui Viipurin musiikkiopistosta 1939.


title: Martti Lohikoski

text: Lohikoski oli opettajana Viipurin musiikkiopistossa 1943–1950, opettajana Helsingin konservatoriossa 1954–1960 sekä Helsingin konservatorion rehtorina 1960–1975. Hän oli Helsingin kaupungin suomenkielisen työväenopiston äänenkäytön opettajana 1957–1968 ja toimi Viipurin Lauluveikkojen johtajana 1951–1960 ja Helsingin Työväen Mieskuoron johtajana 1952–1962.


title: Martti Lohikoski

text: Lohikoski oli Suomen musiikkiopistojen liiton puheenjohtajana 1964–1976 ja kunniapuheenjohtaja vuodesta 1977. Suomen musiikinopettajien liiton varapuheenjohtajana hän oli 1962–1965. Ensimmäisen konserttinsa Lohikoski piti vuonna 1940.


title: Martti Lohikoski

text: Martti Lohikoski esiintyy muusikkona ja näyttelijänä elokuvassa Ketunhäntä kainalossa 1940. Lohikoski teki vuonna 1938 levytyksiä yhdessä Sointu-orkesterin kanssa ja hän soitti myös trumpettia Sointu-orkesterissa.


title: St. Gallen-Altenrheinin lentoasema

text: St. Gallen-Altenrheinin lentoasema (Flugplatz St. Gallen-Altenrhein) on lentoasema Koillis-Sveitsissä Itävallan rajalla Alter Rhein -joen länsirannalla. Lentoasema sijaitsee Sankt Gallenin kantonissa Thalin kunnassa Altenrheinin kylässä. Se oli vuonna 2017 matkustajamäärältään Sveitsin kuudenneksi suurin lentoasema.


title: St. Gallen-Altenrheinin lentoasema

text:
Lentoaseman omistaja ja ylläpitäjä on yksityinen Airport Altenrhein AG.
Lentoasema on aloittanut toimintansa vuonna 1927 Dornierin lentokonetehtaan yhteydessä.


title: St. Gallen-Altenrheinin lentoasema

text: Lentoaseman vuosittaiset matkustajamäärät ovat vuosina 2000–2017 vaihdelleet 70 000:sta 120 000:een.


title: St. Gallen-Altenrheinin lentoasema

text: Vuonna 2018 lentokentältä oli lentoasemayhtiön tytäryhtiön Fluglinie People’sin säännöllinen liikenne Wieniin sekä lentoja useisiin Välimeren lomakohteisiin.


title: Olavi Marttiini

text:
Säveltäjä, muusikko Olavi Henrik Marttiini oli puukkotehtailijan Janne Marttiinin poika.
Olavi syntyi v. 16.4.1920 Sodankylän Kieringissä ja kuoli v. 8.3.1972. Olavi toimi nuorena isänsä puukkotehtaassa ammattitaitoisena sahanterän huoltajana ennen kuin siirtyi ammattimuusikoksi Rovaniemellä.
Hänen soittimia olivat: piano, viulu ja saha. Hän toimi myös kapellimestarina sekä pianon virittäjänä.


title: Olavi Marttiini

text:
Vuonna 1949 hän pääsi Sibelius Akatemiaan ja valmistui sieltä kapellimestariksi vuonna 1953.
Vuosina 1953-1958 hän toimi Roivalan Musiikkiopiston pianon ja viulunsoiton opettajana. 1950-luvuna alussa hän toimi myös Lapin Lauluveikoissa laulajana sekä myöhemmin myös hovisäveltäjänä mm. kuorolle. Lapin Lauluveikkojen lähes koko ohjelmisto perustui 60 ja -70 luvulla Olavi Marttiinin tuotantoon.
Ensimmäiset sävellyksensä hän teki koulupoikana, varhaisimmat vuodelta 1935. Olavi meni naimisiin Anna Lappalaisen kanssa vuonna 1952 ja he muuttivat Rovaniemeltä Helsinkiin v.1963. He erosivat vuonna 1968 ja Olavi muutti takaisin Rovaniemelle.


title: Olavi Marttiini

text:
Sävellyksiä:
-Pariisilaisvalssi
-Taianmaa
-Kappale
-Hymni ounasvaaralle
-Iltarukous
-Jouluaamu ihana
-Jouluaamuna
-Kemijoki
-Kemijärven kotiseutulaulu
-Laulu juutualle
-Muistojen joulu
-Pieni surumarssi
-Pieni syyslaulu
-Pieni uskontunnustus
-Virran laulu
-Ystävän muistolle


title: Olavi Marttiini

text: Levy: http://populappi.rovaniemi.fi/records/view/530


title: Olavi Marttiini

text: Olavi sai kolme lasta avioliitostaan Annan kanssa: Tero Olavi Marttiini, Sari Ellen Marttiini ja Ani Sirpa Anneli Marttiini


title: Janne Oinas (tuottaja)

text: Janne Oinas (s. 1985) on suomalainen tuottaja, äänittäjä ja muusikko. Oinaksen ammattilasura alkoi vuonna 2006 hänen tuotettuaan Aleksi Ojalan levyn "Koditon mies". Sittemmin hänen yhteistyökumppaneitaan ovat olleet muun muassa Suvi Teräsniska, Jari Sillanpää, Jippu, Heli Kajo, Ufo Mustonen, Laura Sippola ja Sansa. Suurimpia listamenestyksiä ovat olleet Teräsniskan Syksyn sävel -voittaja ja Vuoden paras iskelmä 2013 -palkittu ”Täydellinen elämä” sekä Sillanpään ”Sinä ansaitset kultaa”.


title: Janne Oinas (tuottaja)

text: Oinas on ollut merkittävässä roolissa "Vain elämää" -televisiosarjan kappaleiden sovittamisessa ja tuottamisessa yhdessä Leri Leskisen kanssa, esimerkkeinä Irinan ”Ihmisen poika”, Elastisen ”Naurava kulkuri”, Laura Voutilaisen ”Särkynyt enkeli”, Terhi Kokkosen ”Me vain”, Juha Tapion ”Oo se kun oot” ja Hectorin ”Tyttörukka”.


title: Janne Oinas (tuottaja)

text: Oinas oli tekemässä Paula Koivuniemen levyä "Duetot", josta Yleisradio toteutti dokumentin "Paula Koivuniemi @studio". Oinas sovitti ja tuotti Diandran Uuden Musiikin Kilpailu 2013 -finalistikappaleen ”Colliding Into You” yhdessä Leri Leskisen kanssa. Hän on myös miksannut muun muassa Yön, Reijo Taipaleen, Ismo Alangon ja Paradise Oskarin kappaleita.


title: Janne Oinas (tuottaja)

text: Oinas on säveltänyt Leri Leskisen kanssa elokuvascoren Juha Wuolijoen elokuvaan "Zarra’s Law" . Hän on tehnyt musiikkia myös televisiosarjoihin ja mainoksiin.


title: Janne Oinas (tuottaja)

text: Oinas aloitti musiikkiharrastuksensa kahdeksanvuotiaana rumpujen soitolla, jonka jälkeen pääsoittimeksi vaihtui bassokitara. Lisäksi Oinas soittaa myös kitaraa ja koskettimia. Keikkamuusikkona hän on soittanut useiden artistien taustalla (muun muassa Heli Kajo, Jonna Kärkkäinen, Hanna Maaria) sekä cover- ja bilebändeissä (esimerkiksi Metropolis ja Tailor Made).


title: Rodeo (täsmennyssivu)

text: Rodeo voi tarkoittaa ainakin seuraavia:


title: Kaarlo Karppanen

text: Kaarlo Johannes Karppanen (1. toukokuuta 1905 Sakkola – 3. joulukuuta 1996) oli suomalainen näyttelijä. Hän oli Viipurin Kaupunginteatterin näyttelijänä 1931–1939.


title: Kaarlo Karppanen

text: Karppanen esiintyi elokuvissa Minä elän (1946), Kaunis Veera eli ballaadi Saimaalta (1950) ja Vartioitu kylä 1944 (1978) sekä tv-elokuvassa Manillaköysi (1976).


title: Iivari Veturi

text: Iivari Veturi () on brittiläinen piirrossarja, joka on Oliver Postgaten ja Peter Firminin luoma hahmo Smallfilmsin ja BBC:n tuotantoa. Iivari Veturi- TV-sarja alkoi vuonna 1975 ja päättyi silloin vuonna 1977. Iivari asuu walesialaisten kylässä, joka on tunnettu nimellä: "Llantisilly Railway Traction Company Limited" ja myös höyrymoottorilla käyvä veturi, jota ohjaa veturinkuljettaja Eetu Jokinen ("Edwin Jones"), ja heidän luonaan on eräs henkilö nimeltään Esko Eskola ("Evan Evans"). Iivari Veturin asemalla on toinenkin henkilö, joka on Pietari Asemala ("Dai Station") ja hänellä on muutkin hahmot mukanaan. Iivari Veturin hahmojen suomenkielisenä äänenä toimi edesmennyt Pauli Virta, joka luki kaikki roolit. Suomessa julkaistut videokasetit tehtiin Iivari Veturin seikkailuille 1980-luvulla, jonka julkaisi suomalainen elokuvayhtiö Castle Video Oy Finland, ja sen tuotemerkki oli Sesam Video.


title: Iivari Veturi

text: VHS-julkaisut Suomessa


title: Saku Vesterinen

text: Saku Vesterinen (s. 28. helmikuuta 1999 Siilinjärvi) on suomalainen jääkiekkopuolustaja, joka edustaa SM-liigajoukkue Kalevan Palloa. Hän on mainunnut omiksi vahvuuksikseen kiekollisen pelin ja ylivoimapelaamisen. Vesterinen pystyy omien sanojensa mukaan näkemään kentän hyvin ja löytämään sieltä vapaat miehet. Hän laukoo oikealta.


title: Saku Vesterinen

text: Vesterinen on Kalevan Pallon oma kasvatti. Hän toimi kaudella 2014–2015 seuran C-nuorten kapteenina. Kaudella 2015–2016 Vesterinen oli KalPan B-nuorten tehokkain puolustaja tehoilla 7+20=27, joilla hän sijoittui koko B-nuorten SM-sarjan puolustajien pistepörssissä kolmanneksi. Vesterinen valittiin sarjan toiseen tähdistökentälliseen.


title: Saku Vesterinen

text: QMJHL-joukkue Charlottetown Islanders varasi Vesterisen 30. pelaajana . Samana kesänä hänet varasi myös Chicago Steel 204. pelaajana USHL:n varaustilaisuudessa 2016. Vesterinen siirtyi kaudeksi 2016–2017 Islandersiin. Hänen ensimmäinen kautensa siellä toi runkosarjassa 19 tehopistettä. Kaudella 2017–2018 Vesterinen teki runkosarjassa 35 tehopistettä.


title: Saku Vesterinen

text: Kaudeksi 2018–2019 Vesterinen palasi kaksivuotisella SM-liigasopimuksella kasvattajaseuraansa Kalevan Palloon. Hän aloitti kautensa seuran A-nuorissa ja on vahvistanut myös Mestis-joukkue Iisalmen Peli-Karhuja. Vesterinen sai KalPassa tililleen ensimmäisen SM-liigaottelunsa runkosarjan neljännellä kierroksella 21. syyskuuta 2018 vieraissa JYPiä vastaan. Hänet merkittiin joukkueensa seitsemänneksi puolustajaksi. Vesterinen jäi ottelussa lopulta ilman peliaikaa.


title: Saku Vesterinen

text: Vesterinen alle 18-vuotiaiden Ivan Hlinkan muistoturnauksessa vuonna 2017. Yhteensä hän on pelannut kahdeksan poikien maaottelua.


title: Laihalampi (Tienhaara)

text: Laihalampi () on Venäjällä Leningradin alueella Viipurin piirissä sijaitseva Urpalanjoen vesistöön kuuluva lampi.


title: Laihalampi (Tienhaara)

text: Lampi on 850 metriä pitkä ja 700 metriä leveä. Sen pinta-ala on noin 0,5 neliökilometriä suuri. Se sijaitsee Venäjällä Suomen rajan rajavyöhykkeen lähellä. Järven luoteispään etäisyys Laihajärvestä on 500 metriä ja valtionrajasta 3,9 kilometriä. Lampi on rantaviivan suhteen selkeäpiirteinen lampi, jolla ei ole saaria. Ilmakuvasta päätellen lampi on matala ja siinä kasvaa kelluvalehtisiä vesikasvia. Lammen rannat suoreunaiset, mutta kauempana kasvaa metsää. Lammen ja Laihajärven välissä on paljon ojia, jotka on johdettu pääasiassa Laihajärveen. Sinne laskee myös lammelta laskuoja.


title: Laihalampi (Tienhaara)

text: Lammen koillispuolella sijaitsee Kolholan kulmakunta (). Vaalimaan rajanylityspaikan maantie kiertää lammen sen eteläpuolelta jatkaen kohti itää.


title: Laihalampi (Tienhaara)

text: Laihalammen ja Laihajärven välisellä alueella on runsaasti ojia, jotka on johdettu järveen ja lampeen. Laihajärven laskuoja on Suomen puolella nimeltään Kanaoja. Se lähtee länteen työntyvän kapean lahden pohjukasta ja virtaa hitaasti ja meanderoiden kohti Suomen rajaa. Heti rajan ylitettyään oja yhtyy Urpalanjokeen Laisniemen kulmakunnan lähellä. Urpalanjoki kääntyy saman tien kohti Venäjän rajaa ja ylittää sen alle kilometrin päässä Kanaojan yhtymäkohdasta. Urpalanjoki laskee Itämeren Suomenlahteen.


title: Hygge

text: Hygge on norjan- ja tanskankielinen sana, jolla tarkoitetaan mukavuuden ja kodikkuuden tunnetta, joka yhdistetään myös hyvinvointiin ja seesteiseen mielialaan. Kulttuurisena ilmiönä ja siihen liittyvien käytäntöjen suhteen hyggellä on suunnilleen sama merkitys sekä norjaksi että tanskaksi, mutta Tanskassa hyggen ajatus on keskeisempi kuin Norjassa. Tanskan kulttuurin mittapuulla kyse on verrattain nuoresta ilmiöstä 1900-luvun loppupuolelta tähän päivään.


title: Hygge

text: Tanskaksi "hygge" viittaa "arkiseen yhteenkuuluvuudentunteeseen" ja "miellyttävään ja erittäin arvostettuun turvallisuuden, tasavertaisuuden ja henkisen läsnäolon tunteeseen sekä spontaaniin, sosiaaliseen flow'hun". Hyggeä edustaa esimerkiksi lämpimään vilttiin kääriytyminen sadepäivän jälkeen tai kuulas sunnuntaibrunssi hyvien ystävien kanssa. Sitä voidaan käyttää myös verbinä, "Nu skal vi hygge os!"


title: Matti Kiianlinna

text: Matti Kiianlinna, sukunimi vuoteen 1907 "Nyberg" (17. helmikuuta 1900 Vanaja – 1. maaliskuuta 1931 Tampere) oli suomalainen näyttelijä. Hänen isänsä oli Tammisaaren pakkotyölaitoksen johtaja, agronomi Edvard Kiianlinna, ent. Nyberg (1867–1944).


title: Matti Kiianlinna

text: Kiianlinna oli 1920-luvulla näyttelijänä Kansallisteatterissa. Hän esiintyi muun muassa vuonna 1925 näytelmän "Liitupiiri" pääosassa yhdessä Ruth Snellmanin kanssa ja vuonna 1927 Josef Julius Wecksellin näytelmän Daniel Hjort pääroolissa.


title: Matti Kiianlinna

text: Kiianlinna tutustui kesällä 1925 Tammisaareen muuttaneeseen taiteilija Helene Schjerfbeckiin. Hän tarjoutui malliksi taitelijalle ja Schjerfbeck maalasi hänestä muotokuvan vuosina 1926–1927. Gösta Serlachiuksen taidesäätiö osti muotokuvan vuonna 2017 Hagelstamin huutokaupassa 445 000 eurolla.


title: Matti Kiianlinna

text: Sirpa Kähkösen näytelmä "Helene S. – rakkaudella" kertoo Schjerfbeckin ja Kiianlinnan ystävyyssuhteesta ja elämästä Tammisaaressa. Näytelmän ensi-ilta oli Kuopion kaupunginteatterissa 5. syyskuuta 2014.


title: Mikkelin viljasiilot ja valssimylly

text: Mikkelin viljasiilot ja valssimylly on rakennuskokonaisuus Mikkelissä Mannerheimintien ja Raatihuoneenkadun kulmauksessa. Rakennukset puretaan talven 2018–2019 aikana. Tontille tulee taidemuseo, palvelutalo Saga, asuinkerrostaloja ja pysäköintilaitos. Rakennukset saivat purkuluvan vaikka säilyttämistäkin pohdittiin. Valssimyllyn vanhemman osan on suunnitellut arkkitehti Väinö Vähäkallio.


title: Mikkelin viljasiilot ja valssimylly

text:
Rakennusten purkutyömaata on valmisteltu syyskuussa 2018, ja purkaminen saataneen päätökseen kevättalvella 2019.
Myllyrakennuksen on rakennuttanut Savon Valssimylly Oy vuonna 1921 Mannerheimintien varteen, suunnittelijana arkkitehti Väinö Vähäkallio. Alkuperäinen rakennuksen vasemmalle puolelle tehtiin jatko-osa vuonna 1941, jolloin myllyn omisti Suomen Osuuskauppojen Keskuskunta. Teräsbetonirakenteisen siilorakennuksen pääpiirustukset ovat signeeranneet 1963 SOK:n rakennusosastolla Armas Lehtinen ja Arthur Elg.


title: Mikkelin viljasiilot ja valssimylly

text: Vuonna 2015 pidetyn tarjouskilpailun ehtona oli rakennusten säilyttäminen. Ely-keskus ja Museovirasto vastustivat purkamista. Tutkimukset osoittivat, ettei siilon sisäosien mikrobeja pystytä poistamaan, ja toisaalta valssimylly ei kestä uudisrakentamisen yhteydessä aiheutuvaa tärinää ja se oli arvioitua huonommassa kunnossa, joten rakennukset saivat purkuluvat.


title: Lev Muhin

text: Lev Dmitrijevitš Muhin, (, 15. lokakuuta 1936 Konstantinovsk, Donin Rostov – 25. huhtikuuta 1977 Donin Rostov) oli venäläinen, Neuvostoliittoa edustanut nyrkkeilijä.


title: Lev Muhin

text: Muhin aloitti nyrkkeilyuransa 15-vuotiaana kotikaupungissaan Donin Rostovissa sen Spartak-seurassa. Vuosina 1953 ja 1954 hän voitti Neuvostoliiton nuorten raskaansarjan mestaruuden. Vuonna 1955 Muhin eteni Neuvostoliiton mestaruuskisojen raskaansarjan loppuotteluun, jossa hän otteli liettualaista Richardas Juschkenasia vastaan, mutta koki tappion. Seuraava vuonna, Melbournen olympiavuonna, Muhin koki jälleen loppuottelutappion. Tällä kertaa vastustaja oli monikertainen Neuvostoliiton mestari ja kaksinkertanen Euroopan mestari, kokenut liettualainen Algirdas Šocikas.


title: Lev Muhin

text: Yllätyksellisesti Muhin pääsi edustamaan kuitenkin Neuvostoliittoa Melbournen olympialaisiin. Ensimmäisessä Muhin tyrmäsi Bulgarian Boschko Lozanovin 3. erässä, seuraavassa ottelussa hän tyrmäsi Ruotsin Thomer Ashmanin 1. erässä. Välierässä hän kohtasi Italian Giacomo Bozzanon ja tyrmäsi italialaisen 3. erässä. Loppuottelussa vastaan tuli amerikkalainen Pete Rademacher, joka tyrmäsi Muhin 1. erässä. Tuloksena oli siis olympiahopeaa.


title: Lev Muhin

text: Olympialaisten jälkeen menestystä tuli vain vuonna 1960, jolloin hän eteni Neuvostoliiton mestaruuskisoissa välieriin.


title: Lev Muhin

text: Saavutuksistaan Muhinille myönnettiin ”Urheilun arvostetun mestarin” titteli vuonna 1957.


title: Mies vailla nimeä

text: Mies vailla nimeä ("John Doe") on yhdysvaltalainen draamasarja. Sitä esitettiin yhdysvalloissa Foxin kanavalla vuosina 2002–03 ja Suomessa MTV3-kanavalla vuosina 2003–04.


title: Mies vailla nimeä

text: Fox ilmoitti toukokuussa 2003 lopettavansa sarjan tuottamisen ensimmäisen kauden jälkeen. Tammikuussa 2006 sarjaa esitettiin syndikoituna Sci-Fi-kanavalla.


title: Mies vailla nimeä

text: Metacritic sivusto antoi sarjalle arvosanaksi 65/100 pistettä.


title: Annastiina Heikkilä

text: Annastiina Heikkilä (s. 1982 Helsinki) on suomalainen toimittaja.


title: Annastiina Heikkilä

text: Heikkilä on koulutukseltaan valtiotieteiden maisteri Helsingin yliopistosta, josta hän valmistui vuonna 2012. Hän oli opiskeluaikanaan yliopistovaihdossa Ranskassa ja asui siellä aiemmin myös au pairina. Heikkilän ura Yleisradiossa alkoi vuonna 2003 ja hän on toiminut vuodesta 2013 sen Pariisin-kirjeenvaihtajana. Sitä ennen hän työskenteli muun muassa radion uutistenlukijana ja uutistuottajana.


title: Annastiina Heikkilä

text: Ylen kirjeenvaihtajana Heikkilä on raportoinut muun muassa Ranskassa vuosina 2015 ja 2016 tapahtuneista terrori-iskuista (Charlie Hebdon isku, Pariisin terrori-iskut marraskuussa 2015 ja Nizzan isku 2016) sekä vuoden 2017 presidentinvaaleista. Vuonna 2018 julkaistiin ensimmäinen hänen kirjoittamansa kirja, S&S:n kustantama tietokirja "Bibistä burkiniin eli totuuksia ranskatar-myytin takaa".